text: Dialuna madruga a drenta informe di cu tin un auto cu a dal riba un cura di cas na Cunucu Abao, mesora a dirigi tanto polis como ambulans na e sitio. Na caminda pa e sitio a drenta un otro informe di cu e 3 personanan den e auto a core bay. Ta trata aki di un dama y homber y cu c core bay zuid. Un patruya a bay na e sitio y e otro a sali bay busca nan. Nan a bin encontra cu di nan den e rooi di Hato pa Pos Abao, ta trata aki di un dama seriamente herida na cabes y e chauffeur cu tabata bao influencia. Na e sitio di accidente a bin compronde cu tabata tin 3 hende den e auto. E auto a bini for di Bubali cu velocidad halto y yegando e crusada dilanti Madame Janette Restaurant e chauffeur a primi brake pero debi na e velocidad halto y e tera riba caminda esaki no a para na tempo y a bay dal riba un pilar di e entrada di e cas manda e porta un bon distancia. E impacto tabata fuerte y e dama pasahero a bay dal su cabes asina fuerte riba e windshieel cu hasta cabeynan y pida cuero a keda pega na e windshield asina mes herida nan a baha for di e auto ranca e plachi number dilanti y core bay zuid. Den e trayecto a zwaai e plachi number afo pero como tin testigonan cu a mire a recoge esaki y a duna polis. Polis a rondea den e area y ta te yegando Pos Abao a logra topa e chauffeur como e dama pasahero sinta na banda dilanti. E dama tabata seriamente herida y tabata keha di hopi dolor. Na yegada di e ambulans nan a atende e dama y transporte pa hospital. Mientras e chauffeur a ser deteni pa core auto bao influencia, core duro causa accidente y bandona sitio di accidente.


c: text/html

text:
Oranjestad-Despues cu Parilla Don Raymundo a funciona pa varios luna den un localidad mas chikito, ariba peticion di clientenan a muda pa un localidad mas grandi den mes un mes un mall, esta Kalalu Mall, situa na Tanki Leendert enfrente di Centro di Bario Tanki Leendert.
Fuera di su famoso grill, awor ta ofrece tambe Chinese Wok, un sistema di prepara e cuminda cu a bira famoso tur rond di mundo.
Dia 1 di Mei lo ta habri oficialmente pa e clientenan, den un localidad mas espacioso, luhoso, comodo, pero cu ta sigui ofrece cumindanan y servicio na prijs sumamente economico.
E restaurant ta bow maneho di famia Atan Lee, conoci cu nan restaurant Peanuts, cu ta e restaurant number uno pa tur Arubianonan.
Aki na Don Raymundo Chinese wok & grill, e cliente mes lo escohe su berduranan y e sauce cu nan ta desea cu e cuminda lo ser prepara cu ne.
Nos ta habri for di 11’or di mainta te cu 11’or di anochi.
Mester bisa cu danki na Caribbean Mercantile bank cu e proyecto aki a bira un realidad y mester menciona cooperacion di Gerente General di e banco señor Javier Wolter, Senior Account Manager Michael de Cuba y Account Manager señora Evelyn Ponson.
Atrobe pueblo di Aruba tin un restaurant di clase, hygienico y economico.
APERTURA DI DON RAYMUNDO CHINESE WOK & GRILL, LUNCH & DINNER RESTAURANT DEN KALALU MALL NA TANKI LEENDERTPosted: April 29, 2014 in Noticiero 94
Oranjestad-Despues cu Parilla Don Raymundo a funciona pa varios luna den un localidad mas chikito, ariba peticion di clientenan a muda pa un localidad mas grandi den mes un mes un mall, esta Kalalu Mall, situa na Tanki Leendert enfrente di Centro di Bario Tanki Leendert.

robotstxt: allowed

filter: keep


text:
E departamento di dermatologia di CMC ta duna kuido amplio na personanan ku ta buskando un solushon pa kondishonnan i malesanan di kueru, slijmvlies, kabei i uña. E dermatólogo di CMC ta diagnostiká i trata diferente kondishon, inkluso varios ku no ta komun òf ku ta kompleho. E dermatólogo ta traha den estrecho koperashon ku abo i bo tim di kuido pa komprondé i atendé bo nesesidatnan dermatológiko i dunabo e kotestanan korekto for di prinsipio.
E spesialista di kueru di CMC ta un eksperto riba tereno di genétika, imunologia, melanoma, malesanan oral, patologia, pediatria, farmakologia, salubridat públiko i sirugia. E spesialista tambe ta realisá otro prosedura kirúrgiko dermatológiko.
Tratamentu i Kondishonnan
- Rebultashon
- Malesa di Blar
- Malesa di Tehido Konektivo
- Dermatitis di kontakto
- Limfoma
- Dermatitis
- Pèrdida Genétiko di kabei
- Melanoma
- Carcinoma
- Psoriasis
- Kanser di Kueru
- Frèt
- Spatardu
Programa i Servisionan Dermatológiko
- Tratamentu di ardu
Muller Flebectomie
Muller Flebectomie ta un téknika di operashon simpel i no invasivo ku ta eliminá spatardu pa medio di un kòrtá chikitu di 2 pa 3 mm. E pashènt por trata e ardunan chikitu ku ta isolá bou di anestesia lokal.
- Dermatoskopia
Dermatoskopia ta un téknika in vivo no invasivo pa eksaminá leshonnan di kueru pigmentá. E téknika aki ta wòrdu apliká pa medio di un aparato ku yama un dermatoskopia, ku ta visualisá karakterístikanan bou di e kueru ku normalmente bo no por mira. E dermatoskopia por saka imahen digital (potrèt òf video) pa uso den futuro.
- Skrinen di Kanser di Kueru
Durante un skrinen di kanser di kueru bo dermatólogo lo inspekshoná bo kueru en buska di leshonnan sospechoso. Esaki no ta rekerí tèst di sanger. Si un biòpsi òf otro prosedura no ta nesesario, e skrinen ta sin doló.
- Epicutane plaktest
Un plaktest ta un instrumento fantástiko pa identifiká i ekskluí alergenonan di kontakto. E tèst ta hasi uso di ekstraktonan di supstansianan di kua ta konosí ku nan ta kousa kontakto di dermatitis serka sierto persona. En bes di un angua, ta hasi uso di un pleister ku e supstansia i plak esaki riba e kueru. E plaktest a demonstrá di por duna un diagnóstiko mas mihó di un alergia spesífiko i asina alabes por preskribí e miho tratamentu.
- Tratamentu di Kanser di Kueru
Kanser di kueru ta e tipo di kanser mas komun. Kansernan di kueru non-melanoma, manera entre otro basaalcelcarcinoom i plaveiselcelcarcinoom probablemente lo no plama i por rekerí un tiki mas ku un operashon chikitu òf tratamentu. Melanoma, ku ta representá alrededor di 2 porshento di tur tipo di kanser di kuero, por plama den e sistema limfatika òf den bo sanger pa otro órgano. E patólogo i onkólogo di CMC ta eksperto riba tereno di kuidp di kanser di kueru. Bo onkólogo por rekomendá sirugia, terpia dirigí òf sirugia plástiko pa restourá funshonamentu i apariensia, si esaki ta nesesario.
- Sclerocomppressietherapie
Sclerocomppressietherapie ta trata spatader efektivamente. Hopi bia e preferensha ta bai pa e tratamentu aki pa atendé ku spatader chikitu.
Sclerocomppressietherapie ta enbolbí inyekshon di un supstansha direktamente den e ardu. E supstansha di sclerocomppressietherapie ta sòru ku e ardu ta krea un sikatris, i asina e sanger mester buska su ruta via ardunan mas saludabel. E ardu ku a kòlèps ta keda apsorbá den tehido lokal i eventualmente ta disparsé.
Despues di sclerocomppressietherapie, ardunan ku a keda tratá ta disparsé dentro di algun siman. Pero tin bia ta dura un luna òf mas pa mira e resultado kompleto. Den sierto kaso e pashènt mester di varios tratamentu di sclerocomppressietherapie.
- Microneedling
Microneedling ta mehorá tekstura di kueru i ta redusí liña fini i sikatris dor di stimulá produkshon di kolágeno.
Angua fini ta penetrá e kueru i asina stimulá e karakter di kura natural di bo kurpa, lokual ta resultá den produkshon di kolágeno ku ta mas firme.
Pa e mihó resultado nos ta rekomendá varios tratamentu, kombiná ku tratamentu pa suavisa e kutis pa resultado riba término largu.
Spesialista Dermatólogo
Roxanne Gouverneur - Dermatólogo
Drs. R. Gouverneur ta spesialisá den dermatologia, tratando varios tipo di malesa di kueru, manera entre otro acne, eczema, alergia, malesa di transmishon seksual i kanser di kueru.
E la kuminsá ku su edukashon na Rijksuniversiteit Nijmegen, sigí pa un stazje na Rijksuniversteit Groningen. Promé ku e la spesialisá den dermatologia na VU Medical Centre na Amsterdam, e la kompletá un aña di stazje den medisina internal na lokual antes tabata Slotervaart Ziekenhuis.
E ta miembro di varios sosiedat profesional internashonal, manera ‘Nederlandse Vereniging voor dermatologie en venerologie’, ‘European Academy for Dermatology and Venerology’ i ‘Nederlandse vereniging voor Cosmetische Dermatologie’.


text:
Publiká riba 17 Novèmber 2020
Minister di Finansa, Kenneth Gijsbertha ta satisfecho ku e progreso ku a hasi for di kuminsamentu di e aña aki pa loke ta trata modernisashon di e sektor di iGaming (sektor di weganan di pustamentu, azar i casino via medionan elektróniko òf internèt).
ICE London
Den febrüari di e aña akí Minister Gijsbertha a bishitá e konferensia internashonal di mas grandi di mundu ku ta ICE London. Na e konferensia akí ta partisipá mas di 9.000 kompania aktivo den e negoshi akí, representando mas di 150 pais. Akinan Minister Gijsbertha tabatin oportunidat di sera konosí ku tur partisipante importante riba nivel mundial i tambe eksplorá i haña oportunidatnan nobo di negoshi i di koperashon pa loke ta trata e sektor aki ku lo por benefisiá Kòrsou; por sierto ku Kòrsou ta ser konsiderá un hurisdikshon hopi popular i respetá mundialmente.
E bishita por ser kategorisá komo unu hopi éksitoso, komo ku a logra hasi kontakto i haña informashon hopi balioso ku lo por sirbi pa yuda Gobièrnu di Kòrsou den su esfuerso pa modernisá e sektor aki, ku pa Kòrsou lo por bira un fuente importante di entrada di impuesto. Loke te ku awor akí no tabata e kaso.
Landspakket
Den e palabrashonnan ku a ser hasí ku Hulanda awor akí den kuadro di ayudo di likides, a inkluí tambe ku lo bai buta mas atenshon na modernisashon di e sektor di iGaming. Lo bai hasi e kambionan nesesario den legislashon pa e sektor tambe kuminsá aportá na kaha di Gobièrnu i karga responsabilidat den kuadro di regulashon responsabel. Esaki ta konforme tur práktika internashonal. Tambe lo mehorá e struktura di duna lisensia, supervishon i regulashon di e sektor di tal manera ku Gobièrnu mes lo haña un ròl mas aktivo den e totalidat.
Minister Gijsbertha no ta di akuerdo ku gritunan di sierto gremionan ku ta duna impreshon ku ta bou di preshon di Hulanda a kuminsá ku e trayekto di modernisashon di e sektor di iGaming. E minister ta duna di konosé ku ta bon pa señalá ku ta Kòrsou mes a tuma e inisiativa pa modernisá e sektor.
Desaroyonan nobo
Minister Gijsbertha tin intenshon pa sigui desaroyá e sektor aki den aña binidero. Un bon ehèmpel ta e desaroyonan sumamente positivo ku a tuma lugá na Malta for di 2010. Importante ta pa sigui konsentrá riba e parti positivo di e trayekto i no desviá for di esaki. E meta i desafio prinsipal ta pa sòru, na promé lugá, pa tur siudadano di Kòrsou por probechá di e desaroyonan i despues kompanianan internashonal. Te ahinda esaki no ta logra na tur okashon.
Reforma i su konsekuensia
Minister Gijsbertha no ta di akuerdo ku e ponensia ku e reformanan den kua Kòrsou ta modernisá su régimen fiskal i regulatorio di e sektor di iGaming – kumpliendo ku tur regla internashonal – lo por resultá den daño na e reputashon di Kòrsou komo sentro finansiero òf un bahada den e kompanianan ku ta operá den e sektor di trust. Al kontrario, tin benefisionan hopi importante pa tur hende. Mas sèn i presupuesto pa Gobièrnu, mas trabou, mas oportunidat pa edukashon digital i mas rèspèt pa Kòrsou den e mundu finansiero. Di otro banda e kompanianan den e sektor no por sinta man krusá. Meskos ku tur otro kompania nan mester adaptá na kambionan ku lo ta na bienestar di e pueblo di Kòrsou en general. No por akseptá ku probecho finansiero ta disparsé den saku di un grupo chikí di negoshante estranhero di paisnan manera Bulgaria i Hungaria.
Kontrol
E eksperensia na e konferensia na London den algun kaso ta duna un sintimentu miksto, ora tuma nota ku un kompania internashonal ta ofresé lisensianan internashonal di casino i otro weganan di pustamentu i hasi uso di e bandera i nòmber di Kòrsou, kaminda ta kobra montantenan ku ta yega NAfl. 200.000 pa kada un, pero Gobièrnu ni pueblo no ta mira nada bèk di e sèn aki. Esaki no ta aseptabel i Minister Gijsbertha ta konsiderá esaki asta komo a-sosial. E intenshon ta pa bai kuminsá aktua kontra di e tipo di práktikanan akí i pa logra ku finalmente e sèn ta resultá den kaha di Gobièrnu di Kòrsou, kaminda lo por hasi bon uso di djé na bienestar di pueblo. Esaki ta netamente un inisiativa di Gobièrnu di Kòrsou.
Konsulta
E asosiashon di e kompanianan ku ta fasilitá e aktividatnan di wega di pustamentu, azar i casino via medionan elektróniko of internèt di Kòrsou (Curacao Internet Gaming Association – CIGA) awor akí a proponé pa lanta un komishon pa atendé ku reformanan di e sektor, pero na e momentu aki Sr. Gijsbertha no ta mira e balor agregá di esaki. Pa medio di konsulta ekstensivo ku diferente gruponan tantu lokal komo internashonal tin sufisiente informashon pa Gobièrnu por dal e stap aki, ku ta mas bien intenshoná pa modernisá aktividatnan di Gobièrnu i generá entrada; ademas komunidat ta sinti un nesesidat hopi grandi pa drecha ekonomia di Kòrsou riba término kòrtiku. Un komishon lo por stroba un desaroyo rápido siendo ku COVID-19 a siña nos ku mester move ku muchu mas determinashon.
Kondishonnan básiko
Tambe Minister Gijsbertha ta kuestioná e ponensha di CIGA ku no tin e kondishonnan básiko pa por hasi negoshi “nòrmal” na Kòrsou. Ku lo mester habri fronteranan pa trahadónan estranhero den e sektor di iGaming i tambe duna mas insentivo finansiero pa esaki. Na opinion di Minister Gijsbertha pueblo di Kòrsou a kontribuí mas ku sufisiente bou di kondishonnan aktual i ku atrakshon di trahadónan internashonal (a ménos ku ta hendenan spesialisá) ta duna e señal robes na pueblo. Esaki lo stroba hasta desaroyo positivo di empleo den e sektor di iGaming mes tambe.
Lisensia/ “vergunning”
Loke si Minister Gijsbertha ta di akuerdo kuné ta e ponensia di CIGA ku e sistema aktual di otorgá lisensia por ta motibu ku no ta wak término largu na momentu di tuma desishonnan. No ta un sekreto ku e outoridat di kontrol di e sektor di iGaming na Malta (Malta Gaming Authority) no ta masha amante di uso di e lisensia di Kòrsou den nan hurisdikshon. Malta no ta tuma e kompanianan ku ta funshoná ku e lisensia di Kòrsou aki hopi na serio pasobra nan tin duda ku Gobièrnu di Kòrsou tin sufisiente bista riba e lisensianan aki. E kambionan ku Minister Gijsbertha ke introdusí awor akí ta netamente pa garantisá ku esaki lo ta e kaso i e ta apresiá CIGA su punto di bista den esaki. Esaki ta duna Gobièrnu di Kòrsou espasio pa ekspandé su propio posibilidatnan pa krea e fondonan (likides) nesesario pa por yuda garantisá prosperidat dentro di e sektor i tambe pa pueblo di Kòrsou en general, na un manera mas balansá i korekto.
Minister Gijsbertha ta satisfecho ku e pasonan ku a ser lográ te ku awor akí. E plannan pa reforma i modernisashon di e sektor lo ser presentá promé ku e di dos kuartal di 2021 (manera palabrá den e areglo ku Hulanda).
Klek aki pa lesa e deklarashon na ingles: PressRelease November 16 2020 iGaming-ENG


text:
Manera ya ta conoci den nos comunidad, Stichting FUNARI, ta un entidad cu un trayectoria cu mas di 45 ana, den planificacion y ehecucion di projecto y programa nan pa tur esnan descapacita na Aruba, pero cu kier desaroya nan mes pa por hiba un bida mas independiente. Esaki ta un grupo cu mester di tur debido atencion y cu danki na e programa nan cual ta wordo disena strategicamente, a logra cu hopi ta esnan cu por a hasi un diferencia cu nan talento of conocemento, cual den pasado nan no tabata kere ta posibel. Adicional di e tipo di programa nan diario cu e FUNARI tin disponibel na nan Centro na Savaneta, e Stichting ta organiza tambe diferente programa nan social, cual ta sirbi pa stimula e cliente nan pa participa of sali y experencia actividad nan diferente, pero cu tin alavez un balor agrega na nan desaroyo psycologico como tambe fisico.
Recientemente, un total di 12 cliente di Funari hunto cu e coordinadora di Funari, Sra. Brenda Rasmijn y un grupo di voluntario, a disfruta di un dia sumamente placentero na Mangel Halto. Esaki tabata posibel, danki pa e cooperacion di e team Cuerpo di Bombero.
Nan a duna un tremendo cooperacion pa duna asistencia na e cliente nan cu tabata den rol stoel of cu dificultad pa move, pa nan tambe por a forma parti di e dia aki. E sonrisa nan projecta mediante e relato fotografico sigur ta confirma esaki. Un aspecto di suma importancia cu nos mester tene na cuenta ta, cu cualkier actividad diferente di locual e cliente nan ta custumbra pa hasi, ta un estimulo y therapia pa nan por hasi ejercisio tanto fisico y mental cu sigur ta contribui pa nan desaroya nan mes y reconoce nan potential pa surpasa cualkier miedo of insiguridad cu nan por tin. Pa nan sorpresa, Sr. Louis Wernet, un voluntario di Funari a bin celebra su hasimento di ana cu e grupo pa asina hasi e dia ainda mas special pa e cliente nan.
E grupo di cliente a disfruta di nos lama na un localidad di Aruba cu hopi biaha, ta dificil pa nan por tin aceso na dje. Danki na e bon coordinacion y cooperacion di e team di Funari cu a organiza e evento aki como tambe e cooperacion duna door di voluntario nan y Cuerpo di Bombero, tur cliente a disfruta di un dia diferente y inolvidabel. Na final di dia, e cliente nan a wordo transporta bek na nan hogar. E logra principal pa tanto e Bestuur como e team di FUNARI ta, cu tur cliente a disfruta di un actividad exitoso pero cu a duna nan alavez e satisfaction y confirmacion cu nan limitacion no ta un motibo pa cual nan no por hiba un bida jena di momento nan di alegria, mescos cu cualkier otro habitante den nos comunidad.
“ FUNARI, DUNANDO E GUIA Y MOTIVACION, PA UN LIMITACION NO MESTER TA


text:
ORANJESTAD (AAN): Un otro parti di mundo, conoce otro hende y siña un idioma nobo.
Esaki ta posible cu trabao boluntario na Europa. CEDE Aruba ta ofrece hobennan Arubiano e oportunidad. No lage pasa bo.
Abo ta entre 18 y 30 aña di edad, tin pasport valido y por biaha 6 lunanan, 10 lunanan of 12 lunanan? Den e caso ey CEDE Aruba ta busca abo!
International Youth Projects di CEDE Aruba tin proyectonan disponible na Spaña y Hulanda. Perfecto pa hobennan cu kier tuma un gap year, prome di bay studia of traha.
Na Spaña ta un organizacion pa personanan cu limitacion mental. Nan tin dos lugarnan, na Tremp y na Tarrega. Pa e location di Tremp por manda boluntarionan pa 6 lunanan, desde medio juli 2022. Pa e location na Tarrega por manda hobennan pa 10 lunanan, desde september 2022. E boluntarionan lo yuda empleadonan y lo organisa actividadnan.
Na Hulanda ta traha hunto cu un compania cu ta specialisa den cushina. Nan location ta na Barneveld. Por manda boluntarionan pa 12 luna, desde augustus of september 2022. Siña tocante catering y cushina. E proyecto ta ideal pa hobennan cu ta pensa pa biba na Hulanda, pa conoce e pais.
CEDE Aruba ta financia via European Solidarity Corps (ESC) pa manda boluntarionan. International Youth Projects ta assisti y guia e boluntarionan na Aruba, hunto cu e host na e otro pais.
Riba e website www.cedearuba.org/international-youth-projects tin mas info tocante CEDE Aruba.
https://diario.aw/categories/noticia/general/cede-aruba-ta-ofrece-hobennan-arubiano-e-oportunidad-pa-haci-trabao-boluntario-na-spana-of-hulanda#sigProIdcbfd47d527


text:
Siman di 30 di mei pa 3 di yüni “Preparando pa Cuba” Oportunidat pa presensiá e presentashonnan ku Boneiru ta bai duna na Cuba – Week van 30 mei tot 3 juni ‘Aan het voorbereiden voor Cuba’ Gelegenheid om de presentaties bij te wonen die Bonaire gaat geven in Cuba
Siman di 30 di mei pa 3 di yüni “Preparando pa Cuba” Oportunidat pa presensiá e presentashonnan ku Boneiru ta bai duna na Cuba
Kralendijk – Durante e siman “Preparando pa Cuba” ta duna oportunidat na tur hende pa eksperensiá e shou ku Boneiru lo presentá durante Festival del Caribe na Cuba. Den kuadro di preparashon pa Festival del Caribe den luna di yüli, gobièrnu di Boneiru den koperashon ku Fuhikubo ta organisá tres anochi di presentashon di e kolokionan ku lo trese durante e festival na Santiago de Cuba. Un kolokio ta un charla riba nivel akadémiko kaminda ta duna splikashon di e materia i oportunidat pa hasi pregunta. Manera ya a menshoná e aña aki a dediká e festival na nos isla di Boneiru. Esaki ta enserá ku Boneiru tin e oportunidat pa kompartí i eksponé su kultura i historia na tur bishitante di e festival. Tur aña tin míles di turista ta bini for di Latino Amérika, Karibe i Oropa pa partisipá na e festival i haña mas informashon di e isla.
Kolokio
Pa medio di e kolokionan lo duna splikashon di orígen di e fiestanan kultural maskarada, fiesta di San Juan i San Pedro i fiesta di kosecha. Esaki ta na enkargo di Bòi Antoin i Bob Harms. Tambe lo duna presentashon di e arkitektura boneriano i nos monumentunan. Sedney Marten ta e eksperto riba e área aki. Stinapa tambe lo duna su kontribushon na e kolokionan debí ku Boneiru ta un di e promé islanan den Karibe ku a protehá su naturalesa kuminsando ku e naturalesa bou di laman. E kolokio aki lo ta na enkargo di Paulo Bertuol. For di djamars 30 di mei te ku djaweps 2 di yüni lo presentá e kolokionan den sala di Fuhikubo pa 7’ or di anochi. Tur hende ta bonbiní i entrada ta grátis.
Happy Hour Cubano
Djabièrnè 2 di yüni Skal ta organisá un ‘happy hour’ kubano den kurá di museo di Boneiru na Skal. Grupo ESO ku tambe ta bai Cuba lo sòru pa un tremendo ambiente. Tur hende ta invitá pa bini e ‘happy hour’ kubano i entrada ta grátis. E fondo ku generá for di benta di kushina i bar ta bai pa e gruponan ku ta preparando pa bai Cuba.
Shou di Gala
Durante e “Taste of Bonaire” organisá pa TCB tin un presentashon di e shou di Gala ku lo trese durante e festival. E shou ta na enkargo di Angelo Domacassé i tin presentashon di diferente artista boneriano manera grupo Tutti Frutti, Maskarada, Dance Sensation, Intense Brass Band i grupo di baile Folklor Boneriano. E shou ta tuma lugá djasabra 3 di yüni riba Plaza Wilhelmina i ta kuminsá 7’or di anochi. Durante e shou por mira e historia di Boneiru i tambe e bailenan kultural ku ta karakterisá nos isla.
NEDERLANDS
Week van 30 mei tot 3 juni ‘Aan het voorbereiden voor Cuba’ Gelegenheid om de presentaties bij te wonen die Bonaire gaat geven in Cuba
Kralendijk – Gedurende de week ‘Aan het voorbereiden voor Cuba’ wordt aan iedereen gelegenheid gegeven om de show mee te maken die Bonaire gaat laten zien tijdens de ‘Festival del Caribe’ in Cuba. In het kader van de voorbereidingen voor de ‘Festival del Caribe’ in juli organiseert het Bonairiaanse eilandsbestuur in samenwerking met de Fuhikubo drie avonden met presentaties van de colloquiums die tijdens het festival in Santiago de Cuba gehouden worden. Een colloquium is een lezing op academisch niveau waarbij uitleg gegeven wordt over een bepaald onderwerp en met gelegenheid om vragen te stellen. Zoals reeds bekend wordt het festival dit jaar gewijd aan ons eiland Bonaire. Dit houdt in dat Bonaire de gelegenheid geboden wordt om haar cultuur en geschiedenis te delen met en te laten zien aan alle bezoekers van het festival. Elk jaar komen duizenden toeristen uit Latijns-Amerika, de Cariben en Europa om deel te nemen aan het festival en meer informatie te krijgen over het eiland.
Colloquium
Door middel van de colloquiums zal er uitleg gegeven worden over de oorsprong van de culturele feesten ‘maskarada’, de San Juan- en San Pedro-viering en het oogstfeest. Bòi Antoin en Bob Harms zijn hiermee belast. Ook zal er een presentatie gegeven worden over de Bonairiaanse architectuur en onze monumenten. Sedney Marten is de deskundige op dit terrein. De Stinapa zal ook haar bijdrage leveren aan de colloquiums omdat Bonaire een van de eerste Caribische eilanden is die aan natuurbescherming doet, te beginnen met de natuur onder de zeespiegel. Paulo Bertuol is belast met dit colloquium. Vanaf dinsdag 30 mei tot en met donderdag 2 juni worden de colloquiums gehouden in de zaal van de Fuhikubo om 7 u. ‘s avonds. Iedereen is welkom en het entree is gratis.
Cubaans Happy Hour
Op vrijdag 2 juni organiseert de Skal een Cubaans ‘happy hour’ in de tuin van het Bonaire-museum bij het Skalgebouw. De muziekgroep ‘Grupo ESO’ die ook meereist naar Cuba zal voor een geweldige sfeer zorgen. Iedereen is uitgenodigd om naar de Cubaanse ‘happy hour’ te komen. Het entree is gratis. De opbrengsten van de keuken en de bar gaan naar de groepen die zich aan het voorbereiden zijn om naar Cuba te gaan.
Galashow
Tijdens de ‘Taste of Bonaire’ die de TCB organiseert is er een presentatie van de Galashow die op het festival vertoond wordt. Angelo Domacassé is belast met de show en er zullen verschillende Bonairiaanse artiesten optreden zoals Tutti Frutti, Maskarada, Dance Sensation, Intense Brass Band en de dansgroep ‘Folklor Boneriano’. De show vindt op 3 juni plaats op het Wilhelminaplein en begint om 7 u. ‘s avonds. Tijdens de show kan de Bonairiaanse geschiedenis en folkloristische dansen die karakteristiek zijn voor ons eiland aanschouwd worden.


text:
Un programa di educacion pa fortica e base di e relación entre mayor y yiu
Durante un rueda di prensa a tuma lugar e traspaso oficial di e programa Stimami Guiami di Kiwanis Club of Palm Beach pa Fundacion pa Nos Muchanan.
Stimami Guiami (Stima bo Yiu, Guia bo Yiu) ta un Programa Educativo pa mayor hunto cu nan yiu , unda ta enfoca riba mehoracion di e laso entre e mayor y su yiu y alavez cultiva e desaroyo optimal di e yiu . E programa aki a inicia na 2021 como un colaboracion entre Kiwanis Palm Beach, Stichting Wit Gele Kruis, Tienda di Educacion, Fundacion Pa Nos Muchanan, Fundacion Respeta Mi y Centro pa Hoben y Famia. E programa ta pa mayor den fase di embarazo of cu baby recien naci te cu 4 aña di edad, y ta brinda informacion y sosten den mayoria aspecto di cuido y guia pa yiu durante un fase di desaroyo importante. Na luna di April di 2021 a logra pa inicia e programa cu e prome grupo piloto pa mayor cu yiu di 0 pa 12 luna. E grupo a keda asina entusiasma, cu despues a sigui cu un programa piloto pa mayor cu yiu di 12 pa 30 luna. September venidero ta cuminsa cu un programa piloto pa mayor cu yiu di 30 luna pa 4 anja. Te awor un total di 60 mayor cu nan yiu a pasa door di e programa y a impacta sigur un 150 hende positivamente si nos conta un promedio di 2.5 persona pa famia.
Mirando e feedback positivo di e mayornan participante y e impacto den desaroyo di mucha cu a wordo logra, e partnersnan a refleha riba e futuro rumbo di e programa. E pensamento central tabata cu e programa tin un balor grandi, cu tin cu garantisa e continuidad, y cu tin cu purba di haci’e accesibel, y preferibel pa un grupo di participante mas grandi. Sinembardo, unanimamente a dicidi cu lo ta optimal si e programa wordo hancra den un organsiacion den e sector social y cu capacidad pa carga e parti logistico cu e programa ta demanda. Asina a yega na un acuerdo cu Fundacion pa Nos Muchanan cu lo tuma e encargo di e programa pa futuro. Tambe e otro partners lo duna nan sosten unda cu nan por, en particular den forma di experticio.
E traspaso oficial a tuma lugar na cede di Kiwanis Palm Beach na Neptali Henriquez Park, durante un rueda di prensa unda e diferente partners a expresa nan pensamento riba e programa. Despues di e proyecto piloto, FPNM conhuntamente cu Sra. Roke Hoen lo ofrece un “Train the Trainer Program” pa tur partners colaborando cu e proyecto.
Di parti Kiwanis Palm Beach e coordinador y iniciador di e programa, Sr. Roy Mezas, a expresa cu e nescesidad pa e programa aki a sali for di e “Community Survey” cu Kiwanis Club of Palm Beach a conduci durante e aña 2018 y 2019. Den esaki a señala cu hopi mayor lo aprecia mas guia riba nan tarea den formacion positivo di e yiu durante e prome ananan di bida. Kiwanis Palm Beach a forma un comision cu a explora con por lanta un asina yama “parent education program” y cu asistencia di e experto Sra. Roke Hoen y profesionalnan di Fundacion pa Nos Muchanan, Tienda di Educacion, Fundacion Respeta Mi, Stichting Wit Gele Kruis y Centro pa Hoben y Famia, a logra di diseña un programa segun normanan internacional y strategianan y metodonan basa riba evidencia scientifico, adapta na nos situacion social cultural local.”
Di parti Fundacion pa Nos Muchanan, e director, sra. Natasha Gilkes, a afirma cu for di principio a sostene e iniciativa aki mirando cu e ta hopi alinea na e meta principal di nan fundacion. Asina tambe tabata algo natural pa nan tuma e encargo central awor cu e programa crece for di un iniciativa piloto pa un programa structural.
E siguiente curso lo tuma lugar riba dianan 6, 8, 13, 15, 20 y 22 di september y por inscribi via E-mail: info@fpnm.aw di Fundacion pa Nos Muchanan of whatsapp: 699-8900. No tin gasto pa participa na e workshop aki cu ta pa mayornan cu tin yiu entre 30 luna y 4 anja.
Kiwanis Club of Palm Beach ta gradici tur esanan cu di un forma of otro a aporta na Stimami Guiami, un inicativa caritativo hopi importante pa nos comunidad. Especialmente ta gradici tur e organisacionan cu tabata partner den e fase piloto pa nan contribucion importante y valioso, entre nan: Stichting Wit Gele Kruis, Tienda di Educacion, Fundacion Pa Nos Muchanan, Fundacion Respeta Mi y Centro pa Hoben y Famia. E balor di e contribucionan aki tabata indespensabel y di un valor enorme, mirando e experticio educativo, social y profesional cu ta rekiri pa ehecuta e programa aki den un forma responsabel. Danki na e colaboracion aki por a logra e realisacion di e programa.
Kiwanis Palm Beach lo keda duna aporte financiero na e programa Stimami Guimami e proximo añanan cu e fondonan caritativo cu e ta recauda den nos comunidad.


text:
Fundashon Plataforma Kultural komo Lider Atministrativo (Penvoerder) di e programa “Cultuureducatie met Kwaliteit Caribisch Nederland (CmK CN)”/ Edukashon di Kultura ku Kalidat Hulanda Karibense a inisiá deliberashon ku diferente partido. E programa ta bira realidat pa medio di fondo ku ‘Fonds voor Cultuurparticipatie’ ta pone disponibel. Tambe a sera un akuerdo di koperashon ku Entidat Públiko Bonaire. Den e programa akí Fundashon Plataforma Kultural ta bai traha huntu ku institutonan di enseñansa i kultura na Boneiru pa yega na un futuro vibrante i kreativo pa muchanan den enseñansa básiko.
Den kaso di e programa Edukashon di Kultura ku Kalidat (CmK-CN) ta trata di siña dirigí riba arte, herensia kultural i media pa medio di instrukshon dirigí, tantu den skol komo pafó di skol. E proyekto ta bai kuminsá pia pia den un marcha adekuá ku tur hende ta haña chèns di partisipá. Durante ‘CmK-CN’ e skolnan por inspirá otro i e kampo kultural i nan por duna otro un man pa sigui adelante.
Un bon koperashon entre e diferente partidonan ta esensial. Esaki ta tuma lugá pa medio di e asina yamá “Communities of Practice (CoP)”. Un CoP ta un grupo di partisipante ku ta siña huntu ku otro i di otro kon nan por kontinuá ku nan edukashon di kultura pa alumnonan. Aki tur e partidonan ta bini huntu i ta pone atenshon na desaroyo di vishon, training, traha un mapa kultural, kompartí konosementu i desaroyo di ekspertisio. En breve por bisa ku e partidonan partisipante òf “Communities of Practice (CoP)” ta forma e aspekto sentral den kon ta atendé i ta koperá ku otro den e proyekto.
Na mart 2020 a tuma lugá e promé entrenamentu di edukashon di kultura di LKCA (Landelijke Kennisinstituut Cultuureducatie en Amateurkunst/ Instituto Nashonal pa Edukashon di Kultura i Arte amatùr) na Hòfi Kultural. A partisipá entre otro skolnan, empleadonan enkargá maneho i dosentenan di arte ku ta traha pa fundashonnan kultural anto durante e training a komuniká ku otro tokante diferente punto di atenshon i ambishon di e diferente partidonan.
Banda di desaroyá e partidonan partisipante òf “Communities of Practice (CoP)”, e proyekto di Edukashon di Kultura ku Kalidat (CmK-CN) lo stimulá e ambiente kultural di e mucha pa medio di desaroyá ekspertisio di dosentenan di arte i maestronan, traha un Mapa Kultural i organisá aktividatnan kultural na skol. Pa sa mas tokante kon bo skol òf instansia kultural por partisipá na e programa akí por tuma kontakto ku Fundashon Plataforma Kultural pa medio di e direkshon di imeil info@plataformakultural.com


text:
Maneha bo negoshi
Contrata empleado
Un entendimento general di leynan laboral y bo debernan como dunado di trabao ta sigur importante ora di contrata empleadonan.
Contenido
- Contrata y paga empleadonan
- Cumpli cu exigencianan
- Sigura bo negoshi y empleadonan debidamente (SVB)
- Departamento di Progreso Laboral (DPL)
Contrata y paga empleadonan
Prome cu bo haya e persona desea pa un trabao, bo lo mester crea un plan pa paga e empleadonan. Sigui e siguiente pasonan pa crea un sistema di pago (payroll).
- Haya un persoonsnummer na Departamento di Impuesto (DIMP).
- Dicidi si bo kier un empleado permanente den servicio of un empleado temporal di un uitzendbureau.
- Pone atencion pa e empleado entrega bo tur su informacionnan necesario corecto y completo.
- Schedule e periodonan di pago y coordina e parti di impuesto.
- Crea un plan di compensacion di e dianan liber y vacacion.
- Scoge ken lo haci e trabao pa administra y e parti di salario (payroll).
- Sa cua ta e datonan cu bo mester warda y pa cuanto tempo.
- Raporta e impuesto di salario (payroll) manera mester ta.
- Registra bo empleadonan na SVB.
Cumpli cu exigencianan
Sigui ley laboral
Bo por proteha e derecho di trahadonan y bo negoshi respetando e leynan laboral.
Unabes bo tin empleado den servicio bo lo mester inscribi bo negoshi na Sociale Verzekeringsbank (SVB) conforme e “Landsverordening Ziekte- en Ongevallenverzekering”.
Inscribi via e siguiente LINK
Acudi despues na Departamento Progreso Laboral (DPL) pa duna un lista di personal den caso cu tur vacatura ta yena. Den caso cu falta personal un notificacion di vacatura pa trahadonan local mester tuma luga na DPL. Si e ora ainda e vacaturanan no ta yena y lo tin mester di trahadonan stranhero, mester tin un notificacion di vacatura obligatorio di 4 siman na DPL.
Na Departamento di Labor y Investigacion (DAO) mester entrega lo siguiente:
Na DAO mester entrega un registro di e personal tuma den servicio pa medio di un Personeelsregister (art. 30 Arbeidsverordening 2013) como tambe entrega un Arbeidslijst (art 28 Arbeidsverordening 2013) caminda ta pone e diferente funcionnan den e compania cu e oranan di trabou y dia di descanso corespondiente.
Sigura bo negoshi y empleadonan debidamente: Sociale Verzekeringsbank Aruba (SVB)
Inscripcion pa doño di Trabao
Kico ta un doño di trabao y pakico e mester inscribi na SVb?
Un doño di trabao por ta un persona of un entidad huridico cu ta estableci na Aruba y cu tin un trahado of mas den servicio cu ta trahando na Aruba. E doño di trabao ta sigura e trahado(nan) pa medio di su contribucion na e fondonan di seguronan di malesa y accidente. Tambe e ta contribui na e fondonan di cesantia, pensioen di biehes y pensioen di viudo y huerfano.
Ki ora mester inscribi un compania na SVb?
Un doño di trabao ta obliga pa inscribi su compania na SVb na momento cu e tuma un of mas trahado den servicio. E propietario of director kende ta accionista mayoritario (tin 50% of mas di accion den Registro di Accionnan) no por wordo inscribi como asegurado di SVb. Propietario of director cu no ta accionista mayoritario por wordo inscribi na SVb solamente si nan ta ricibi salario.
Ki ora e doño di trabao mester contribui na e fondonan di seguronan social?
Ley ta stipula cu e doño di trabao mester contribui prima di seguronan social desde cu a tuma un of mas trahado den servicio. Den caso cu e doño di trabao a inscribi despues di a tuma trahado den servicio, e obligacion ta keda pa contribui na e fondonan desde e fecha cu a tuma un trahado of mas den servicio, y no desde e fecha di inscripcion.
Servicio Digital pa Doño di Trabao MiSVb
MiSVb ta e nomber cual ta encera tur servicio digital di SVb pa e doño di trabao. E portal di MiSVb ta ofrece servicionan digitalisa pa tur doño di trabao cu ta inscribi na SVb, y cu ta registra riba e website di SVb.
Inscripcion pa Trahado
Ora un trahado drenta den servicio di un doño di trabao, e doño di trabao mester notifica SVb di esaki. Tambe e doño di trabao mester yena e formulario di inscripcion pa e trahado riba e ‘portal’ di MiSVb 2.0. E doño di trabao ta cuminsa paga prima pa e trahado nobo desde e fecha cu e ta drenta den servicio.
Con e trahado por haci su inscripcion?
E trahado no por haci su inscripcion mas na SVb. Solamente e doño di trabao por haci esaki mediante e ‘portal’ di MiSVb 2.0.
Cambionan den situacion laboral
Ora tin cambionan den situacion di un trahado e doño di trabao mester notifica SVb di esaki. Esaki ta conta pa entre otro:
- Na momento cu un trahado nobo drenta den servicio.
- Na momento cu tin un cambio di e estado civil di e trahado.
- Na momento cu tin un aumento di salario di e trahado.
- Na momento cu tin un cambio di adres di e trahado.
- Na momento cu tin un cambio di funcion di e trahado.
- Na momento cu un trahado sali for di servicio.
Ki ora un doño di trabao ta obliga pa segura un trahado na SVb
For di momento cu un trahado drenta den servicio di un doño di trabao, e doño di trabao tin e obligacion di coopera cu e trahado pa e ta sigura pa e seguronan di SVb. E obligacion pa ta sigura no ta depende di periodo di prueba, duracion di e trabao ni di e cantidad di oranan di trabao (part-time).
Terminacion di seguro
E trahado su derecho riba beneficionan ta termina na momento cu e trahado no ta den servicio mas. E doño di trabao por haci esaki mediante e ‘portal’ MiSVb 2.0. E doño di trabao debe e primanan pa e trahado te cu e fecha cu e trahado a sali for di servicio.
Seguro di Malesa
Seguro di malesa ta percura pa un trahado cu un salario di Afl. 5.850,- of menos pa luna haya parti di su salario den caso cu e no por traha pa motibo di malesa.
E asegurado tin derecho riba compensacion igual na 80% di su salario entrante e di cuater dia desde e notificacion di AO. SVb no ta paga compensacion pa e prome tres dianan di AO.
Tur trahado tin derecho riba compensacion durante no mas cu dos aña pa e mesun causa di malesa. Ta cuminsa conta e periodo di 2 aña riba e dia cu e trahado notifica AO na SVb pa prome biaha cu e malesa en cuestion.
E siguiente categorianan di trahado no ta cay bao e seguro di malesa:
- E doño di trabao cu ta traha pa su propio riesgo y cu ta ricibi pago.
- E casa, yui(nan) of mayor(nan) di un doño di trabao cu ta traha den su propio compania y cu no ta ricibi pago of cu ta ricibi pago bao nivel di sueldo minimo.
- Personal domestico.
- Capitan of nabegante riba barco bao bandera di Aruba.
- Empleadonan publico of empleadonan cual nan status legal ta igual na empleadonan publico.
- Trahadonan cu ta traha den servicio domestico na cas.
SVb ta cobra un suma igual na 2.65% di e salario bruto di trahado pa e seguro di malesa. E prima aki ta keda contribui door di e doño di trabao.
Ta contra ley pa e trahado paga e prima, of pa e suma wordo reduci for di su salario.
Seguro di Accidente
E seguro di accidente ta percura pa un trahado haya parti di su salario den caso un accidente pasa na trabao.
Den caso cu un asegurado fayece a consecuencia di un accidente di trabao, e seguro di accidente ta regla e derechonan di su casa, yiu(nan) of di otro personanan cu ta depende di e difunto pa nan gastonan di mantencion.
Tur trahado den sector priva ta cay bao e seguro di accidente, cu excepcion di e siguiente categoria di trahado:
E siguiente categorianan di trahado no ta cay bao e seguro di accidente:
- E doño di trabao cu ta traha pa su propio riesgo y cu ta ricibi pago.
- E casa, yui(nan) of mayor(nan) di un doño di trabao cu ta traha den su propio compania y cu no ta ricibi pago of cu ta ricibi pago bao nivel di e sueldo minimo.
- Personal domestico.
- Capitan of nabegante riba barco bao bandera di Aruba.
- Empleadonan publico of empleadonan cu tin status legal igual na empleadonan publico.
- Trahadonan cu ta traha den servicio domestico na cas.
Kico ta un accidente di trabao?
Un accidente di trabao ta un accidente cu ta sosode durante trabao, y ta relaciona cu ehecucion di e trabao, cu consecuencia cu e trahado ta keda incapacita pa traha.
Un accidente cu tuma luga na caminda pa of for di trabao usando e caminda mas cortico.
Un malesa cu ta surgi despues di trabao cual ta relaciona cu ehecucion di trabao.
Cuanto e compensacion ta pa dianan di AO?
Desde e di dos dia cu e trahado a notifica SVb cu e ta incapacita pa traha pa motibo di accidente di trabao, e tin derecho riba compensacion. Tur trahado ta ricibi 100% di su salario den e prome aña di incapacidad pa traha pa motibo di accidente di trabao.
Despues di e prome aña, e compensacion ta bira 80% di e salario. Si e trahado ta keda incapacita permanentemente, SVb ta determina e nivel di incapacidad di e trahado. Despues e lo ricibi un porcentahe di su salario a base di e nivel di su incapacidad.
Cuanto e prima ta pa e seguro di accidente?
E prima di seguro di accidente ta entre 0.25% y 2.5% di e salario bruto di e trahado. E porcentahe aki ta depende di e nivel di peliger di e trabao. Despues di un evaluacion di e grado di peliger SVb ta stipula e porcentahe cual ta mara na e trabao. E prima aki ta pa e doño di trabao.
Ta contra ley pa e trahado paga e prima, of pa e suma wordo reduci for di su salario.
Cesantia
Cesantia ta un pago cu e trahado tin derecho riba dje na momento cu e trahado haya retiro di trabao sin cu e tin culpa na esaki. Pues, cesantia ta un compensacion pa retiro.
Tur doño di trabao tin e obligacion pa contribui na e fondo di cesantia cada aña. E contribucion anual ta 40 florin pa cada empleado den servicio riba prome di januari.
Ki ora e trahado tin derecho riba cesantia?
Un trahado tin derecho riba cesantia na momento cu e ta cumpli cu e siguiente exigencianan segun ley:
- E trahado a keda retira di trabao sin cu e tin culpa na esaki.
- E trahado tin mas cu 1 aña den servicio.
- E trahado a entrega su peticion pa cesantia dentro di 1 aña desde e fecha di su retiro.
- E trahado no ta ricibi ningun entrada pa medio di un areglo di pensioen for di e doño di trabao.
- E trahado ta ricibi un pensioen di trabao directamente despues di a wordo retira y e suma di pensioen di trabao ta menos cu e pensioen di AOV. Tambe e trahado cu ta ricibi pensioen, cual ta menos cu 2 biaha e pensioen di AOV, despues di a deduci parcialmente of ful e suma di pensioen di AOV for di e plan di areglo di pensioen, tin derecho riba cesantia.
Pago na SVb
Pagonan na SVB ta bai via banco riba cuenta di SVb y ta recomenda pa specifica e codigo di dunado di trabao (werkgeverscode) di e compania pa cual ta haci pago, tambe e tipo di prima pa cual ta haci pago, acompaña pa e temporada y aña di aanslag of si ta pa un areglo di pago.
Maneho Boet Administrativo
Tur doño di trabao tin e obligacion di duna informacion completo y corecto, y cumpli cu inscripcion di su trahadonan na SVb. Si no cumpli cu e obligacionnan aki SVb por duna un Boet Administrativo.
Suma di Boet Administrativo
Den caso cu SVb constata un infraccion SVb tin diferente liña di guia den e Maneho di Boet Administrativo pa determina si ta duna un boet y con halto e boet aki por ta. E maneho aki ta determina con e Boet Administrativo ta wordo aplica manera ta poni den Landsverordening Ziekteverzekering y Landsverordening Ongevallenverzekering. Entre otro ta ser determina:
- Ken ta duna e boet.
- Con ta duna e boet.
- Ki ora e boet ta caduca.
- Con ta determina e suma di e boet.
E maneho aki ta pa garantisa cu e ley ta wordo aplica na un forma proporcional y uniforme.
Resumen di tarifa:
Loongrens pa seguro di malesa y seguro di accidente:
- Afl. 70.200,- pa aña, Afl. 5.850,- pa luna, Afl. 1.350,- pa siman.
- Afl. 270,- pa dia (a base di 5 dia di trabao cada siman).
- Afl. 225,- pa dia (a base di 6 dia di trabao cada siman).
Prima (den porcentahe di salario)
(E sumanan aki ta conta entrante aña 2019 y por wordo cambia pa ley)
Pa mas informacion: Sociale Verzekeringsbank (SVB)
Tel: 527-2700
Email: info@svbaruba.org
Email: helpdesk@svbaruba.org
WhatsApp: https://wa.me/2975272740
Mediante un formulario disponibel riba website di SVB
Mediante e MiSVb Helpdesk link riba e pagina aki
Departamento di Progreso Laboral (DPL)
Servicio y metanan gratis di DPL:
- Intermediacion laboral dirigi specificamente riba localnan (esnan cu no tin mester di un permiso pa traha na Aruba);
- Informa y stimula participacion laboral;
- Yuda buscado y dunadonan di trabao local pa yega mas serca di otro riba mercado laboral;
- Servicionan completamente GRATIS.
Buscadonan di Trabao DPL:
- Ta wordo registra den un databank;
- Ta bay sondea e posibilidadnan laboral (entrevista laboral);
- Ta wordo dirigi ariba e capacidad y experiencianan laboral.
Dunadonan di trabao DPL:
- Ta registra nan vacaturanan pa asina haya empleadonan local pa yena nan necesidadnan;
- DPL tin e departamento di Arbeidsbemiddeling en Reintegratie, mihor conoci como Jobcenter pa buscado y dunadonan di Trabao;
- Tambe tin e departamento di Advies Toelating Arbeidsmarkt cual ta e departamento concerni na momento cu un dunado di trabao ta desea di emplea un of mas stranhero (mester pasa un Arbeidsmarkt Toetsing prome conforme Maneho).
- DPL tin tambe e departamento di Bedrijfscontrole cual ta haci e controlnan necesario na momento cu un dunado di trabao entrega cualkier peticion sea di vacatura of sea di peticion pa stranhero (Aanvraag Advies Toelating) na DPL.
E maneho di DPL ta publico y tur cambio y/of adaptacionnan haci ta wordo publica den medionan local pa asina tur dunado di trabao ta na altura di esakinan.
Ta trata aki di maneho dirigi riba e proteccion di nos mercado laboral pero tambe caminda cu e localnan tin preferencia riba e vacaturanan existente.
Meta di e maneho aki ta pa sondea nos mercado laboral local prome cu por entrega cualkier peticion pa un of mas stranhero por cuminsa of sigui traha na Aruba.
Servicionan di vacatura na DPL
Ta wordo brinda via e afdeling Arbeidsbemiddeling en Reintegratie (Jobcenter), caminda cu ta ofrece 2 opcion di vacatura, sea un vacatura habri (open vacature) of un vacaturemelding.
Relaciona cu esaki ta amplia mas;
- Vacatura habri (open vacature) ta wordo utilisa na momento cu e dunado di trabao tin mester di mas personal local (urgente) di cual DPL lo por tin den su database di esnan cu ta buscando trabao y/of DPL por publica esaki riba su lista di vacatura den corant y riba Facebook pa asina haya solicitantenan cu lo mester pasa un screen na DPL prome cu wordo manda pa bay solicita cu un cita na e dunado di trabao;
- Vacaturemelding ta mara na un maneho stipula pa e minister caminda cu dunadonan di trabao cu ta desea di tuma un persona cu mester di permiso pa traha na Aruba (vergunningsplichtig) mester pasa den e procedura stipula conforme e maneho;
- E maneho aki ta encera cu prome cu e dunado di trabao bay over na haci un peticion pa un vergunningsplichtig e mester pone su vacatura 3 siman disponibel na Jobcenter pa asina averigua si den e database y/of durante e 3 siman no tin niun persona local capabel y dispuesto pa yena e vacatura aki;
- Si resulta cu tin personanan local den e database y/of cu presenta durante e 3 siman y cu ta capabel y dispuesto pa ehecuta e trabao, nan lo wordo manda pa medio di un cita na e dunado di trabao cu un carta di DPL;
- Tur servicio di entrega, yuda yena formulario y controla formulario yena ta totalmente gratis y DPL ta recomenda dunadonan di trabao pa haci esaki nan mes of pasa libremente na un cita pa asina DPL mes yuda haci esakinan;
- DPL ta traha cu cita pa entrega vacatura cual ta pone cu e servicio ta bay mas liher y eficiente pa e dunado di trabao;
- DPL ta dispone di diferente buscadonan di trabao den tur ramo y nivel laboral;
- E servicio di open vacature no ta mara na niun compromiso of maneho y DPL ta screen tur solicitante prome cu manda esakinan cu un cita pa solicita na e dunado di trabao.
Pa mas informacion por acudi na: Departamento di Progreso Laboral (DPL)
Engelandstraat 33// B v/d Veen Zeppenveldstraat 52
Tel: +297 521-5555
Fax: +297 582-5353
www.dpl.aw
FB: DPLARUBA


text:
WILLEMSTAD, Djabièrnè 3 di desèmber, 12 Fundashon ku ta traha pa personanan ku un desabilidat a logra hala atenshon un biaha mas pa selebrá Día Internashonal di Personanan ku un Desabilidat.
Manera ya ta konosi ku e aña aki ta di dos bia ku e 12 fundashonnan, Fundashon Pro Bista, Fundashon Alton Paas, Asosiashon Totolika, De SGR-Groep, Stichting voor Auditief Gehandicapten, Fundashon Amigunan Uni, Fundashon Kontakto, Handicaps Rights Foundation, Sentro Solaris, Funditut, i Stichting MS a bini huntu pa dediká atenshon na e fecha pero di un otro forma i atrabés di diferente aktividat.
Nos página riba Facebook ku e nòmber Selebrá Abilidat, riba kual a publiká diferente video di konsientisashon, a resultá un éksito total.
E selebrashon di dia 3 di desèmber a kuminsá na Forti i kaba na Brionplein. Despues di un orashon a kuminsá ku e kaminata, kaminda nos Promé Minister, sr. Gilmar Pisas, i e representante di SOAW, sr. A. Herramienta, a personifiká un persona den ròlstul mientras ku parlamentario, sra Anna-Maria Paulleta i sra R. Albertina, konsehero di Promé Minister a personifiká un persona siegu. E eksperensia di kon un persona ku desabilidat ta sint’é a resultá unu di gran balor pa krea mas empatia pa personanan ku un desabilidat pa asina por komprondé i yuda nan mas mihó.
Na yegada na e pérgola riba Brionplein Promé Minister a hiba palabra i a entrega Promé Minister un karta den kual e 12 organisashonnan ta hasi un petishon pa Gobièrnu di Kòrsou raktifiká e tratado di Nashonnan Uní relashoná ku derechinan di personanan ku un desabilidat. Hulanda a firma e tratado día 30 di mart 2007 i día 14 di yüli 2016 e tratado a drenta vigor na Hulanda. Huntu ku e karta tin tambe diferente punto di atenshon ku e fundashonnan a inventarisá ku ta mustra e importansia pa ratifikashon di e tratado pa asina bini ku leinan ku ta sòru pa e personanan ku un desabilidat na Kòrsou por biba na un manera digno. Alabes e 12 fundashon a mustra disponibilidat pa asistí gobierno den e proseso aki pa un mihó resultado.
Un di dos parti di e programa tabata kaminda sra Naömi Panneflek, arkitekto, a splika kon lo pone un rampa na e pergola. Esaki komo simbolo pa siguí mehorá aksesibilidat na Kòrsou. Un rampa so no ta hasi Kòrsou aksesibel pero e ta un stap mas dilanti i pesei mester gradisí departamentunan di gobierno pa e pèrmitnan nesesario, ergotherapeut Maaike Versteeg i tambe e kompania di konstrukshon Q-Con Quality Constructors NV ku den yanüary 2022 lo kuminsá konstrukshon di e rampa pa asina un hende den ròlstùl tambe por subi e pergola ora tin evento riba Brionplein.
Tambe a hiba palabra Noraima Dorothea di Fundashon Amigunan Uni i Dayaran Vrutaal di Fundashon Kontakto ku a duna un mensahe den kuadro di e dia.
E 12 fundashonnan kier a gradisí tur instancia ku a duna un aporte financiero ku ta Active chance, Johannes Bosco, MCB, Gewi, Banco di Caribe, IBIS, Guardian Group Fatum, BTP, Ralfmed, Vida Nova Bank, ADC, Wit Gele Kruis, Carin Cares, Optica Antiliana, El Tributo i tur persona ku a partisipá na e dia aki ya ku sin nan e dia lo no por tabata unu éksitoso. Masha danki!


text:
Riba 18 di maart un biaha mas Aruba Juniors lo homenagea deportistanan cu a marca historia na Aruba. E aña aki a toca turno na otro baluartde di deporte Sr Erwin Croes.
Erwin Croes a nace na Aruba dia 9 di april 1962 y a lanta den e bario di Piedra Plat. Win tin dos yiu Gilliany y Djurwin.
Cu 6 aña Win a cuminsa train futbol na Britania. Na 1975 win a hunga su prome campeonato den aspirant pa Britania y a hunga futbol te cu A-klas. Cu Britania Win sali campeon di A-klas.
Na aña 1990 Win tabata e unico hungado di A-klas cu a forma parti di seleccion di Aruba den e Shell Caribbean Cup cu a tuma luga na St Maarten. Tambe Win a hunga zaalvoetbal varios aña pa Caiquetio y a sali campeon den diferente division.
Den añanan 80 Win a practica boxeo cu Nemencio Croes. El a bringa varios pelea amateur y nunca a perde un pelea.
Cu su 11 aña Win a cuminsa hunga baseball pa Liptons Tea. E aña siguiente Win a pasa pa Aruba Lions bou maneho di Jule Van der Biezen y Nadeis Reyes. Despues di algun aña inactivo na 1981 Win ta bay train cu Charlie Stars. Na 1982 Win a drenta Marloboro den A-klas. Despues di dos aña Win a subi Dobble A unda cu e tabata mag di hunga algun innng. Na 1986 Win a bira hungador regular di Marboro hungando e posicion di outfielder.
Cu Marlboro Win a participa na Sprintraining na Sarasota USA, na Hulanda den e World Port Tournament y Haarlemse Honkbal Week. Tambe den un torneo na Tennessee unda nan sali sub campeon.
Na Corsou Win a hunga cu Marlboro den e Torneo Willie Pieters contra teamnan manera Blue Hawks, Royal Scorpions, Santa Maria. Nan a sali campeon di e torneo.Cu Seleccion di Aruba Win a hunga na Guatemala pa clasifica pa Panam games na Cuba y despues na Weganan Panamericano na Havana Cuba. Tamba Win a hunga na Barinas Venezuela.
Na 1985 Win a cuminsa hunga softball pa Wind Hill Tigers y despues pa Ballentine Casa Haime. Aki el a hunga te ora el a retira na ana 1995.
Un dia haciendo compras el a topa cu Robby Arambatzsis kende a invite pa bin hunga cu Aruba Juniors. E prome campeonato cu Win a hunga pa Aruba Juniors nan a sali campeon invicto. E mes un ana ta sali campeon na Corsou den un torneo contra e campeonnan di Corsou. Cu Aruba Juniors Win a hunga varios biaha na Corsou y un biaha na Medellin Colombia. Na Colombia Win a bati di 4-4 cu 4 doblete.
Cu e trayectoria aki sigur Erwin Croes ta laga su stempel atras como deportista. Diabierna 18 di maart pa 20r di merdia na Aruba Juniors directiva, miembronan y amigonan lo honra Erwin Croes pa su logronan Deportivo. Aruba Juniors ta extende un cordial invitacion na henter e pueblo di Aruba pa bin pasa un Dia Nacional yen di ambiente Deportivo cu ta cuminsa for di 9.30 di mainta y lo culmina den oranan di atardi.


text:
-
Kondeleer i hopi forsa pa famia nan tur.
-
Musheline i Sidney ku demas famia kondoler i hopi forsa ku e gran perdida!
-
Kondoler na Sidney i famia. Ku Dios di Shelu konsola i fortalese boso ku e pèrdidá sensibel aki. Dith i rumannan.
-
Ingrid y familia gecondoleerd y hopi forza.
Maritza vd Meulen y fam.
-
Kondoler i hopi forsa di party famia Reinita i ku Señor nos bon Dios duna boso fortalesa.Mi primu stima Dios duna bo forsa
-
Sidney kondoleer i forsa,Bon Dios konsolá boso.
-
Forsa na Ingrid tanta i tionan
-
Kondoler y Forsa na Ingrid, yunan y demas Famia
Lisandra
-
Deskanso na alma di Muriel Vanblarcum ps23:1-2
Muriel a lucha e bon lucha i ela gana e korona di bida. Muriel sosega dushi den brasa di bo Tata Selestial.
Kondoler i forsa na mama, yu nan, ruman nan i demas famia nan.
Nos ta kompaña boso den boso tristesa.
Shapo, Ergo i famia, Edna i famia, Lelia i famia i Papi i famia Maduro
-
Kondoleer na tur famia, nos ta kompaña boso den boso tristesa.. di parti LeeAnn, Chella y famia🙏🏽Drumi dushi Muriel.
-
Ingrid Mi mas sentido pesame ku e perdida sensibel aki.
Ku Dios duna bo forza i alivia boso dolor. Revelacion 21: 3,4
-
Sidney y tur famia ricibi mi profundo condolencia.
(Juan 5:28,29) Pronto un resurecshon na bida den Dios su
Mundu Nobo aki riba tera.
Di parti Nelson Goeloe y famia


text:
Paula bon dia. Di e manera aki mi kier a gradicibo pa bo tempo. Mi ta wak bo ariba Facebook i bo ta mustrami un persona cu ta hasi hopi cos pa nos Arubianonan na Aruba. Conta nos algo di bo persona.
Mi tin un experiencia amplio den e mundo di entretenimiento, den deporte, musica y baile y esaki for di un edad basta hoben. Mi ta un Maestra di Ceremonia desde 1993, esaki mi a cuminsa eherce na La Cabana Beach Resort, y mi mentor tabata nos Primerisima Sharon Rose, ‘danki Sharon pa e pone e microphone den mi man y lagami entretene e guestnan’. Mi a sigi cu e trabao di MC y asina na 1994 mi a para MC pa varios show na Tamarijn y Divi Resorts unda te awe mi ta MC, danki Octavio Hodge y Francis Ridderstap pa e confiansa y lealtad. Den pasado mi a traha den radio division, entre otro na radio stacion Mi Fm, radio stacion Kiss Fm y radio stacion Magic FM y esun cu a introducimi na e mundo di radio division ta Sr. Ivan Kelie Jr, Ivan semper a kere den mi potencial y den mi voz, ‘danki Ivan’. Mi ta para MC no solamente pa eventonan pa shownan turistico, pero tambe pa eventonan pa shownan local. Tambe mi ta organisa y promove diferente eventonan y desde 2015 mi ta sumamente activo den e mundo di steelpan na Aruba, trahando cu Nico Connor y Lee Connor yuinan di e legendario, e pionero den mundo di steelpan na Aruba e fayecido Sr. Edgar Connor.
Lee Connor ta director di Aruba Panman Foundation y Nico Connor ta director di Sweet Pan Music, y conhuntamente nos ta traha pa mantene e musica di steelpan bibo aki na Aruba y crea plataforma pa e generacion actual y e generacion nobo. Sweet Pan Music tin dos evento annual dedica na Sr. Edgar Connor cu ta celebracionan musical naturalmente pa laga e musica di steelpan resona y tambe duna reconocimento na esnan cu ta contribui na e mundo di steelpan na Aruba. Nos tin un ‘theme night’
un show bunita na hotel cu jama ‘A Touch of Aruba’ unda Nico Connor ta toca y N.L.G. dancers ta baila su cancionnan bunita di Aruba, un show cultural, folklorico, cu local y turistanan ta encanta.Tur esaki a cuminsa ora mi tabata wak videoclips di Nico Connor na Tele Aruba y mi a keda encanta cu su musica tocando cancionnan di Aruba y bailarinan ta baila riba su musica, y den 2015 a presenta un oportunidad pa mi produci un show nobo pa hotel, y mi no a pense dos bez, mi a acerca Nico Connor y a busca un grupo di baile y ami mes como host di e show. Nos a duna e show e nomber di ‘A Touch of Aruba’ y e show aki ta super exitoso, nos a presente un parti di dje na Hulanda durante celebracion di Arubadag na 2018 y e luna aki nos ta riba un barco crusero ‘Azamara Journey’ pa duna dos presentacion na mas di 500 turista, y nos ta spera di dentro poco, bishita Korsou y Boneiro tambe pa presenta nos show cultural.
Mi a produci y ta host Mini Disco show pa muchanan cu ta bin vakantie cu nan mayornan y ta keda na Tamarijn y Divi Resort. Mi mes ta kies e musica, traha e choreografia baila y para MC pa e show aki. Nos ta un team di 4, mi tin 3 cheerdancers ta compañami den e show aki.
Mi ta hopi activo mes, mi ta scirbi poesia, articulonan, y tambe den mi tempo liber mi ta practica rolschaatsen y mi ta hasi trabao voluntario, esey ta algo cu mi ta hasi hopi den e mundo di arte y cultura, asina mi ta coopera cu actividadnan di Fundacion Muchila Creativo (Fundacion cu ta traha riba e tereno cultural, educativo, artistico, creativo y terapeutico) unda mi ta para MC, dialoga, y scirbi articulo pa promove e fundacion su actividadnan. Mi ta traha choreografianan di baile duna training na muchanan di scol of pa fiestanan di hofdames y hofheren ya cu den pasado mi mes a forma parti di gruponan di baile y tambe tabata tin mi mes un grupo di baile, y esaki a keda un hobby te awe. Mi ta hasi voiceover pa propaganda na radio of pa video loops. E voz aki ta hasi su trabao tur caminda un tiki, mi ta agradecido na nos bon Dios pa e talento, pa e habilidad, pa mi voz y dominio di varios idioma pa asina por entretene nos localnan y nos bishitantenan.
Bo ta den un organisacion si ta asina con jama bo organisacion?
Mi ta hopi amplio den e mundo di entertainment y mi ta hasi esaki bou nomber di mi mes un entertainment cu ta My voice My creativity y ta traha conhuntamente cu Sweet Pan Music y Aruba Panman Foundation.
Pa locual bo ta hasi hopi biaha bo ta haya hende ta criticabo. Con bo persona ta anda cu critica, kiko bo ta bisa?
Tanten cu un critica ta constructivo, mi ta aprecia e critica y trata na mehora mi mes, pero ora un critica ta destructivo mi por bira defensivo y por duna mi opinion na un manera stret pero cu respet y toch tambe mi por keda sin reaciona pa no tin mal comprendemento. Nos tur ta diferente y hopi biaha no ta pensa mescos, y esaki por trese conflicto y mi ta prefera di aleha pa evita esaki.
Den e ultimo anañan bo a cambia of crece y cua calidad, habilidad bo a traha ariba dje.
Mi no a cambia mi ta e mes un Paula di semper, alegre,social, humanitario, di parti crecemento, sigur tur dia mi ta crece un tiki mas como un ser humano, den mi carera di MC, organisa evento, y scirbi, tur esey mi ta traha riba dje pa ta mihor cada dia.
Mi famia ta nifica un mundo pa mi, bo expresion ariba Facebook, splicami e palabranan aki.
Mi ta forma parti di un famia humilde jena cu amor y cu a enfrenta retonan dificil, y esaki a hasi nos fuerte y a uni nos mas y mas. Y e fact cu nos ta biba lew di otro ta hasi cu nos ta aprecia cada momento cu nos por comparti cu otro. Ful mi famia ta na Hulanda mi mayornan, rumannan y yuinan, pesey constantemente tin biahamento pa Hulanda pa por tin e calidad di tempo hunto, disfruta di otro tanten cu Dios duna nos bida.
Paula mi ta hopi contento di por a hasi e entrevista aki cu bo persona. Mi ta deseabo hopi exito den futuro. Mi ta deseabo un Bon Pasco i un Bon i Felis Aña 2020 cu hopi mas exito.


text: KRALENDIJK – Fundashon Kuchara den kuadro di dia internashonal di mucha ta para ketu na e derechonan di e mucha ankrá den e tratado internashonal di Nashonnan Uní. Fundashon Kuchara su punto di salida ta salvaguardiá derechonan di e mucha. FK ta para ketu n’e nesesidatnan básiko ku mester ta presente pa e mucha por siña i desaroyá na un manera optimal. E mucha mester por sinti su mes liber di opstákulo ku ta impedí su desaroyo p’asina e por tin konfiansa i balor propio. Tambe un imagen propio, stábil i saludabel. E mucha mester por hasi eskoho i tuma inisiativa. E mucha su ambiente mester inspirá konfiansa. E enfoke di FK ta pa yuda i sostené e diferente kondishonnan pa un bon desaroyo den un ambiente agradabel, sigur i strukturá den kua e mucha ta sinti su mes protehá. E ambiente mester por ofresé kuido adekuá i kontinuo, edukashon na midí, konsumo saludabel, tambe espasio pa rekreá den tempu liber i oportunidat pa desaroyá talento. Tur esakinan ta hopi importante pa e mucha por presta i gosa di un bida agradabel i eksitoso.Adultonan entre otro mayornan ku tin e promé responsabilidat tin e papel esensial den e proseso di desaroyo di e mucha.FK su lema ta: TUR MUCHA TA KONTA. Si, e mucha ku falta atenshon i afekshon. E mucha lubidá ku ke presta. E mucha ku su nesesidatnan spesífiko ku ta deseá un oportunidat pa haña akseptashon, atenshon i guia. Si tur ta konta pa por logra lo máksimo di nan potensial pa nan tambe por duna nan aporte n’e komunidat boneriano.Dia internashonal di mucha tin ku sirbi tambe komo un dia di reflekshon pa para ketu na kon nos por brinda e mucha sosten i stimulashon den un ambiente kaminda ku su partisipashon mester ta na promé lugá.


text:
Deporte
Fanny Bonifacia, “Coach” di baseball Little League: “Ki ora ku tin kurso di baseball, asistí”…
“M’a práktika e deporte di softball den mi bida, pero no asina hopi!
Mi ‘Grandinan’ no tabata ke pa nos keda muchu lat riba kaya”.
“Un tempu ma hunga bala den veterano ku e tim di ‘Guante de Oro’ “.
Na palabra Sra. Fanny Bonifacia dirigente di baseball Little League di Buena Vista pa mas ku 35 aña.
…Fanny Ta Yega
Buena Vista…
Fanny ta konta ku su yu hòmber tabata train baseball serka Frank Curiel i sintá ta mira training, Sr. Freddy Isidora (dfm) a yega veld i a aserke.
Sr. Freddy tabatin 7 mucha di Buena Vista i e tabatin mester di 8 mucha pa por forma un tim di 15 hungadó. Fanny ta splika ku su yu hòmber no a haña chèns, paso Frank tabatin hopi mucha i asina e la bai ku un par di mucha pa sera ocho hungadó pa djòin e tim di Freddy di Buena Vista.
Esei a pone ku Fanny a yega tereno di Buena Vista kaminda el a topa tambe ku e dirigente dje bario: Wilson ‘Willy’ Pedro. Willy tabata train poko mucha futbòl.
Fanny a tuma e brio pa papia ku Willy pa mira ku e lo por haña algun mucha pa hunga baseball.
Willy a yama e muchanan i puntra nan ku nan ke hunga baseball, i ku si nan ta deseá, nan por train ámbos deporte. Tabata na aña 1986 ku Fanny e orei a kuminsá train muchanan di Buena Vista di edat di 6 pa 10 aña baseball.
Asinaki Buena Vista asina a start ku tim di Liga Vruminga.
…Promé Biaha
den Kampeonato…
Tabata na 1987 ku Fanny pa promé biaha a bai kampeonato di Liga Vruminga ku e Tim di Buena Vista, hungando bou di nòmber di: F.E.C.K. ku ta: Fondo Empresarial pa Komunidat.
Den e tim tabatin mucha muhé nan tambe.
Hungadónan femenino ku a start ku Fanny tabata: Emily Jonis, Solange, “Chola” Soleana, Sulay Curiel i Enigilda Valeriano.
Kosnan a sigui desaroya den Buena Vista i despues di a lanta Liga Vruminga, a sigui e otro kategorianan manera: Little-, Junior- i Senior-League. “Hopi mucha a pasa den Buena Vista”, Fanny ta rekordá.
E ta menshoná nòmbernan di: “Shai” Martis i ruman Rainer, tambe: Quincy Asencion ku a hunga te ku Little League, Jerseyval Cathlin, Shendell Ible (Yu di Chikí Martijn), Lisandro i Urvin Martina, Otis Wilson, Haibert i Reggie Antonia, Dioshenè Van Thijs i hopi mas.
Fanny a kuminsá ofisialmente na 1987 i pa 2021 ta 35 aña riba tereno ku muchanan di Buena Vista.
…Hopi kambio
den mucha…
E popular “coach” ta bisa ku durante aña nan e la eksperensia hopi kambio.
E muchanan su karakter a kambia.
“Ántes bo tabata rabia ku un mucha i mand’é kas, pero su siguiente training e ta e promé pa yega veld.
E rèspèt tabata tei.
E muchanan tabata rabia, pero bo por a papia ku nan. E muchanan di awendia a bira muchu mas difísil pa traha kune”, Fanny ta añadí.
…Buena Vista no
ta un bario Fásil…
Fanny ta rekonosé ku Buena Vista no ta un bario fásil, pero ku ta abo komo “coach” mester sa kon pa anda ku e muchanan.
Fanny ta biba na Juan Hato i mester a sali tur dia for di Juan Hato pa bai Buena Vista pa duna training. E ta kòrda ku tabatin momento ku outo tabata dañá kune i e tabata kana na pia for di Juan Hato pa Buena Vista ku bate i bala.
Tin biaha e tabata bai kas bèk na pia.
Fanny ta rekonosé ku no tabata fásil haña “coach” pa yuda na Buena Vista.
Tin tabatin bin, pero no tabata keda.
Otro ta yega i bisa ku e tim aki no ta sirbi, i tabata bai, e ta rekordá.
…Fanny ku Vários
Selekshon…
Komo “Coach” Fanny Bonifacia a bai afó ku vários selekshon di baseball di mucha.
Na 1992 el a bai Mexico ku e selekshon di Little League huntu ku Frank Curiel.
Ántes bo tabatin 1 Manager i 1 “Coach”. Den e selekshon di 1992 tabatin hungadónan manera: Shendel Ible, Diegomar Markwell, Gerswin Celestina, Yurendell de Caster, Rydell Isabella i Mirieldo Trinidad. Na 2003 Fanny a bai ku selekshon di Senior League Panamá kaminda nan a bira kampeon.
E Manager tabata “Payo” Faneyte.
Tambe Fanny a bai mundial di Senior League na e siudat di Bengor.
Na aña 2009 Fanny tabata Manager di e selekshon kategoria Little League ku a hunga aki na Kòrsou. Eldrid Estanista tabata su “Coach”.
E ta rekordá ku nan tabatin un pre/selekshon di 33 mucha, i mester a yega na 14 hungadó.
Pa Fanny loke hamas e ta lubidá ta dia nan a bira kampeon na Panamá. Hopi dushi !!.
E ta lamentá te ku dia di awe ku nan no a bira kampeon mundial na e siudat di Bengor, Estádos Unídos na 2003.
…Bai Kurso..
Fanny su rekomendashon na tur “Coach” ta pa ki ora ku tin kurso di “coaching” na Kòrsou pa nan bai. “Ora bo bai bo ta haña muchu mas konosementu.
M’a bai tur lès.
Nunka bo no ta stòp di siña”, e ta rekordá. Tambe e ta kòrda riba Sr. Robert Coffie (dfm).
Nos deporte mester di sikólogo i tambe trahadó sosial. Tin hopi trabou, Fanny ta rekonosé.
…Idea ta hopi “Leuk”…
Fanny ta haña e idea pa hasi algu p’e hopi “leuk”, sigur pasó e idea ta bin di su muchanan mes.
Natural m’a keda kontentu, bo ta sinti ku bo no a hasi tantu esfuerso pòrnada.
E ta kòrda ku e tabata kuminsá 3or di mèrdia den un igra di Solo, i ta kaba 8or di anochi.
Tin biaha mester a para warda pa nan bin buska mucha.
Tabatin dia ku outo a daña i no tabatin niun hende pa duna bo un “kabes di boto” hiba bo kas.
Entre e momentonan di mas grandi pa Fanny tambe tabatin triunfo vs Frank Curiel i otro vs e tim di “Shon-Ki” Nicasia (dfm), nan tabata bon semper i un triunfo kontra di Sta. Maria o Marchena tabata inmenso, e gran Fanny ta rekonosé.
…Homenahe pa
“Coach Fanny”…
Djasabra dia 24 di yüli na parke di Buena Vista lo bai tin un homenahe pa Sra. Fanny Bonifacia, o “Coach” Fanny.
Ta kuminsá for di mainta ku weganan di sòftbòl entre eks muchanan di Fanny.
I pa 2or pm lo tin e seremonia ofisial. Lo tin un MC pa animá i pa 8or di anochi lo klousura e aktividat.
Nòmber: Fania Bonifacia, alias “Fanny”
Kasá ku: Bernardino, “Jopi” Bonifacia.
Yu (nan): Istel i Nardino. 1 Ñeta.
Deporte
Dia 8 di òktober próksimo: Roman Fury, ruman di Tyson lo Debutá…
Tyson Fury tin un ruman hòmber di 25 aña ku ta train huntu kuné, i ta kla pa debutá den bòkseo profeshonal.
Nòmber dje ruman di Tyson Fury ta Roman Fury ku ta bringa den e kategoria krusero.
Roman Fury lo debutá dia 8 di òktober próksimo.
Tyson Fury su ruman ta bisa ku Roman tin bon talento.
Roman mes ta bisa ku ta su deseo di bringa pa titulo.
“Mi ke bringa pa titulo”, asina Roman Fury a deklará.
Deporte
Dolores Aveiro, Mama di Cristiano: “Si Cristiano no bin, Cristianinho lo bin Sporting”…
E Mama di Cristiano Ronaldo su deseo ta pa su yu homber Cristiano regresa Portugal i hunga pa Sporting di Lisboa.
Dolores Veiro, e mama di Cristiano ta bisa ku si Cristiano no bin, Cristianinho ku ta su yu lo bin.
Segun Sra. Dolores su ñetu tambe ta un promesa i ku e lo por ta ku Sporting kualke dia.
Dolores a bisa ku Cristiano lo ke hunga te dia e tin 40 aña, i ku ta su deseo pa Cristiano bin Sporting prome ku e finalisa su karera.
Deporte
Dolores Aveiro, Mama di Cristiano: “Si Cristiano no bin, Cristianinho lo bin Sporting”…
E Mama di Cristiano Ronaldo su deseo ta pa su yu homber Cristiano regresa Portugal i hunga pa Sporting di Lisboa.
Dolores Veiro, e mama di Cristiano ta bisa ku si Cristiano no bin, Cristianinho ku ta su yu lo bin.
Segun Sra. Dolores su ñetu tambe ta un promesa i ku e lo por ta ku Sporting kualke dia.
Dolores a bisa ku Cristiano lo ke hunga te dia e tin 40 aña, i ku ta su deseo pa Cristiano bin Sporting prome ku e finalisa su karera.
Daily Nobo
Sentensia den kaso inex….. Robo di 600 kilo di kokaina for di warda di polis un frakaso total
Kuminsa ku kouseband…… “Nos tur ban kunuku, planta i krese nos pais”
Colon ta e promé barku ku ta trese karga pa almasená na Bullenbaai
Dianan Marítimo 2022 Sektor marítimo ta di sumo importansia pa Kòrsou
Segun Ministerio di defensa: 23 miembro di alto rango di kuerpo polisial na Colombia a renunsia
Violadó di yu di kriansa a bai apelá kastigu i a haña mas aña aserka
Kuminsá orientá mucha di skol di trempan riba tentamentu na skol
Mark Mingo ta demandá OM pa miones di florin!
Parlamentonan di Kòrsou, Aruba i Sint Maarten a kobardiá ante Ulanda
Curator kier a kobra PDVSA US$41,6 mion pa un debe di US$1.777.740
Trending
-
Lokal6 days ago
Violadó di yu di kriansa a bai apelá kastigu i a haña mas aña aserka
-
Lokal7 days ago
Kuminsá orientá mucha di skol di trempan riba tentamentu na skol
-
Lokal6 days ago
Mark Mingo ta demandá OM pa miones di florin!
-
Lokal2 days ago
Parlamentonan di Kòrsou, Aruba i Sint Maarten a kobardiá ante Ulanda
-
Lokal7 days ago
Curator kier a kobra PDVSA US$41,6 mion pa un debe di US$1.777.740
-
Lokal7 days ago
Rapòrt tokante kombatimentu di tentamentu i diskriminashon den skolnan
-
Lokal7 days ago
YDK a haña but di Sociale Zaken Ulanda i mester paga Bijstand bèk
-
Sosial7 days ago
Jeny Minguel Miss Curaçao Holland 2022 rumbo ‘Miss Petit World 2023’


text:
Tarea y Obhetivo
Tarea
Pa logra e metanan di ANA y pa duna un servicio optimal na esnan buscando informacion, e tareanan di ANA ta entre otro:
- warda, cuida y conserva tur e archivo cu ta cerca ANA
- administra tur archivo ricibi di Gobierno of instancianan particular
- inspecciona e cuido di archivo di Gobierno en general
- conseha Gobierno y of instancianan particular riba maneho general di archivo di pais Aruba
- controla, ordena, describi y haci e archivo accesibel pa investigacion
- duna informacion relaciona cu e documentonan warda den e archivo
- digitalisa documentonan, potret, audio y video tapes pa garantisa nan durabilidad
- restauracion di documentonan fragil
- haci investigacion y publicacion di e investigacionan
- haci investigacion genealogico (stamboom) pa esnan cu ta interesa den nan historia familiar
- haci reproducion di potret y video
Obhetivo
- bira e deposito central pa e archivo di Gobierno
- bira un centro di informacion y investigacion
- ofrece e posibilidad na otro personanan of instancianan pa warda nan archivo
- stimula interes den historia cerca e comunidad, dor di ofrece e facilidad di un sala di estudio pa muchanan y adultonan
- un centro di educacion y actividad na unda lo duna cursonan/lecturanan riba tereno di archivo y historia di Aruba
- duna conseho y stipula standard pa e digitalisacion di documentonan
- expone e coleccion di ANA, pa medio di exposicion of publicacion, pa medio di lecturanan y anochi di informacion
- amplia e coleccion di ANA dor di adkiri informacion for di nos comunidad (nos grandinan) cu ta conta historianan (historia oral) di nan famia, edificio, Aruba en general, custumbernan y describi potretnan ect


text:
Durante un fin di siman yen di festividad esplendido den Taj Umaid Bhawan Palace na Jodhpur, Priyanka Chopra y Nick Jonas, a celebra nan matrimonio impresionante. E matrimonio tabata dividi den un ceremonia Cristian cu tabata diasabra, y e dia siguiente a tuma luga e ceremonia Hindu. E boda tabata enfoka riba respet, celebracion di nan antecedentenan, fe y cultura di cada uno.
Durante e prome parti, e beyesa di Bollywood, tabata mustra increíblemente exkisitio den un shimis personalisa di e diseñador Ralph Lauren. E shimis tabata ful borda na man y el a tuma 1826 hora pa su elaboracion, y su velo di tulle tabata 75 pia largo. E bruidegom su tuxedo tambe tabata di Ralph Lauren, y den e lapel el a pone un pida canchi di e shimis di bruid borda cu e palabranan den Urdu “My Yaan” cu ta significa “Mi Bida”.
Pa e ceremonia Hindu, Priyanka a luci un outfit tradicional indio di famoso diseñador Sabyasachi Mukherji. E espectacular trahe tabatin detayenan borda y joyanan fini ademas di sequins. E escogencia di e trahe tradicional den cora tabata e color cu semper Priyanka a desea pa bisti pa su casamento. E impresionante prenda nupcial a ser combina cu joyanan di oro tradicional y un garland di flor. E coyar elabora ta di Chopard for di e “Haute Joaillerie Collection”, y cu tin 184.50 carats di diamante den forma di peer den oro blanco etico di 18k.


text:
ORANJESTAD – Prome Minister Evelyn Wever-Croes hunto cu director di DOW sr. Marlon Croes a bishita e rotonde nobo di Adriaan Lacle Boulevard y Wilhelminastraat pa asina admira e trabou grandi haci pa DOW cu tabata encarga completamente cu e construccion di e rotonde aki. E ekipo di DOW a traha den dia y anochi pa asina caba cu e rotonde aki den un tempo relativamente cortico. Asina ofrece comunidad di Aruba un trabou di bon calidad, treciendo un fluho mas rapido den centro di ciudad.
Prome Minister ta gradici e trahadonan di DOW y tur cu a contribui pa por entrega e trabou aki den e tempo stipula.
Director di DOW, sr. Marlon Croes na su turno tambe a splica cu e ekipo di DOW y e contratistanan a traha 10 dia largo pa renoba y converti e crusada aki den un “overrijdbare” rotonde. Segun sr. Croes e trabounan a trece retonan grandi pa e ekipo di DOW mirando cu tuberianan bou tera mester a wordo cambia. A pesar di tur dificultad, a traha duro pa asina dia 16 di augustus por oficialmente habri e rotonde aki pa crea un miho fluho specialmente awor cu scol ta habri bek.
Sr. Marlon Croes ta gradici pueblo di Aruba pa tur e pasenshi brinda durante ehecucion di e proyecto aki.


text:
KRALENDIJK – E hóben Gabriel Child, djabièrnè último den oranan di anochi na Jeugdhuis Jong Bonaire, a bira e bòksdó mas balioso (MVP) di e programa di bòkseo ku a tuma lugá e anochi ei. Tabata un tremendo programa organisá pa Jeugdhuis Jong Bonaire, kordiná pa sr. William Evertsz.
Pa loke ta e peleanan di e anochi, ocho na tur, esakinan a kuminsá ku un pelea di ekshibishon entre dos hóben di kua un mucha muhé i un mucha hòmber. E di dos pelea di e anochi tabata entre Shedean Winklaar i Zairick Merencia, di kua Zairick Merencia a gana. Di tres pelea entre Najur Alberto i Gabriel Child, tabata Gabriel Child ku a gana e pelea. Di kuater pelea di e anochi entre Roberto Martis i Ricardi Munoz, tabata Ricardi ku a gana e pelea. E di sinku pelea di e anochi tabata entre e hóbennan Arendly Theodora i Quintus Braaf, di kua Arendly a gana e pelea. E di seis pelea di e anochi, pelea entre Valdemar Janga i Brayan Coronado, di kua Valdemar Janga a gana e pelea pa nòkout poniendo su kontrinkante drumi riba lona. Di shete pelea di e anochi entre Christepher Statie i Dimar Kalma, tabata Christepher ku a gana e pelea. Por último e anochi tabatin e di ocho pelea entre Beekvenlo Charles i Timothy Domacassé, pelea ku Timothy Domacassé a gana.
Riba potrètnan bista di e apertura, peleanan, tambe momentu ku a premia e MVP di e anochi ku ta Gabriel Child.


text:
KRALENDIJK – Luguén Gregory Crestian a bai nos dilanti. Un persona hopi alegre tur momentu. Un DJ ku hopi animo pa trese ambiente momentu e ta animá. “Dj Scorpion” ta e nòmber ku e ta usa komo DJ. E no ta un deskonosí na Boneiru. Durante diferente aktividat por tuma nota di “DJ Scorpion”. Mi ta kòrda 2 aña pasa miéntras mi tabata sakando potrèt, mi a tope na “Lixian Xian Surpermarket”. E huntu ku su esposa, miéntras e tabata animá e anochi bispu di aña 2019. El a pidimi pa saka nan potrèt i pone den korant, loke mi a kumpli kuné. Nos ta bon frènt. Momentu ku mi top’é i e ta komo DJ, e mester menshoná mi nòmber den mikrofon pa saludámi públikamente. Nos sa kombersá diferente momentu ku nos topa. No solamente ami, sinembargo ku tur hende e ta habri pa un kombersashon i gosa di bida. Asina e tabata. Sosegá na pas. Dios sostené famia ku a keda tras, i yena e bashí ku ta hasi hopi doló i tristu. Akto di entiero ta tuma lugá djaweps awor pa 3’or di atardi na parokia La Bírgen di Coromoto.
Riba potrèt “Dj Scorpion” ta saludámi, miéntras mi ta sakando su potrèt, durante “Jump up” di Kolegio Kristu Bon Wardador 2020.


text:
MACUARIMA, ARUBA: Cuerpo Policial ta informa cu lo cuminsa controla pa cu e muchanan bao di 12 aña cu mester ta sinta patras den auto.
E control lo ta den tur bario na unda cu tin scol preparatorio y scol basico. E motibo ta cu Cuerpo Policial a ripara un aumentoden accidente cu muchanan menor di edad envolvi, entre otromuchanan bao di 12 aña. Polis tambe a constata cu hopi biahamayornan y tur esnan cu ta transporta muchanan bao di 12 ana , no ta pone e muchanan sinta patras y/of si nan sinta patras mes, nan no tin e faha di seguridad bisti of nan no ta sinta den un childseat mane ley perscribi.
Cuerpo Policial kier a conscientisa tur mayornan, welo, wela y demas personanan cu ta transporta mucha bao di 12 aña den auto, cu e mucha su bienestar ta na prome lugar.
Pa logra esaki e mucha mester ta tin su faha di seguridad bisti ofe mester ta sinta den un childseat (child booster) ariba e sientapatras di e auto.
Conforme nos ley di trafico “ E chauffeur di un vehiculo di motor ta prohibi pa core riba caretera cu un mucha menor di 12 aña sinta dilanti banda di dje” y tambe “ un chauffeur di un vehiculo di motor ta prohibi pa core riba caretera, transportandomucha bao di 12 aña cu no ta sinta patras den e vehiculo cu sufaha di seguridad bisti of sea den un childseat (booster) apropiay bon instala.
Polis kier evita cu cualkier mucha por sali herida den unaccidente di trafico. Proteccion di e mucha ta conta pa den auto tambe.
Mayornan y como tambe esnan cu ta transporta muchanan baodi 12 aña ta na tempo pa busca y instala un childseat y tambecheck si e fahanan di seguridad di e auto ta traha optimalmente


text: Diasabra mainta a drenta informe di un accidente cu hende herida na Paraguana, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu e chauffeur di un Isuzu Amigo coriendo cu velocidad halto den e biradanan di Paraguana a bay dal frontal riba un Hyundai Getz di direccion contrario. Debi na e impacto un dama pasahero y un mucha pasahero den e Getz a resulta herida. Na yagada di e ambulansnan nan a atende ambos victima y a transporta nan pa hospital.j


text:
E obhetivo di e evento aki ta pa duna homenahe na e hende muhernan actual, cu a demostra nan capacidad di por anda den diferente tarea di nan bida. E tareanan manera: profesional den nan respectivo trabou y den e parti personal como mama y esposa, ademas di nan cuido personal cu hopi disciplina. Muhernan cu lo ta portavoz di nan experiencia atraves di nan presencia magnifico riba escenario, maneho di nan curpa y nan mensahe cu ta wordo respalda pa un video di nan bida real.
E inspiracion pa duna e homenahe aki na e Hende Muhernan Ehemplar ta Carlos Centeno, cu ta un artista Venezolano cu ta residencia na Aruba for di aña 1990. Carlos ademas di ta un Licenciado den Arte di Universidad Central de Venezuela, ta fundador di Coreobicos de Venezuela, cu ta un ekipo di competencia y exhibicion Aerobico Deportivo na nivel Olimpico. Carlos su inicio na Aruba tabata como embahador cultural den Festival Internacional de Danzas Contemporanea na Aruba unda 24 pais a participa. Na aña 1996 el a representa Venezuela na Convencion Internacional Aerobics Funk.
Entre e hende muhernan cu ta haya homenahe tin: Flor Lacle (Propietario y ehecutivo di Real Estate) – Misha Wever (Culturista di fitness cu a gana varios premio den diferente competencia y ta un taxista independiente) – Janella Gómez (Bachelor den Business Administration Economics and finance, cu specialisacion den banco, ta tambe Master in Business Administration and Finance, cu specialisacion den inversion y accounting ) – Merelitsa Croes (Cu a traha hopi aña exitosamente den ekipo di timeshare y awor ta feliz pa traha como waitress na Aeropuerto Internacional Reina Beatrix) – Ellen Kuster (Cu ta abogado y ta forma di e conocido bufete di Abogado Kuster) y como invitado internacional; Betty Adkins, (Campeon Internacional di Bodybuilding, figura reconoci den competencianan di Ms Olympia USA). Cu e invitado special aki, Betty Adkins, lo realisa un combersacion entre e hende muhernan ehemplar riba escenario. E audiencia presente tambe ta haya e oportunidad pa participa cu nan preguntanan na e hende muhernan local y e invitado internacional durante e evento. Esaki ta tuma lugar diabierna 7 di februari na Teatro Cage Night Club pa 8:00 pm. E produccion ta den man di Humphrey Odor, cu ta un personahe hopi conoci pa su experticio den espectaculonan impactante. Manera ta di spera cu lo tin sorpresa unico e anochi aki, unda e publico lo keda impresiona cu locual e organisadornan tin prepara pa e prome edicion di ‘E Muhernan Exemplar’ di Aruba. E prijs pa ticket ta unicamente AWG 25.00 y ta obtenibel na Cage y tambe por yama 561 0032.
Janella Gómez Merelitsa Croes Ellen Kuster Betty Adkins


text:
Aruba Sister Cities Association (OASCA) ta contento di por anuncia cu e Artista Contemporaneo, Nelson Gonzalez, Venezolano-Arubano, ta e ganado absoluto di e open call pa arte publico, organisa pa e gobierno di e Ciudad di Doral na Florida. Gonzalez ta basa su mes den un analisis entre e patrimonio monumental y su hendenan.
E ta relaciona su piesa artistico cu e slogan di e ciudad y e formanan di ordo social. Ciudad di Doral ta conoci como e ciudad pa biba, hunga, studia y traha. E simbologia di e piesa di arte titula Migrante Monumento ta retrata e humanidad, e hende cu ta bin cu su idea den maleta y ta tira nan, manera nos tur a yega di traha avion di papel y tira nan pa wak con leu nan por yega.
Gonzalez su metodo di trabou, ta pa construi un brug simbolico y patrimonial cu tur e “sister-cities” di ciudad di Doral. Hunto cu tur inmigrante di e sur di Florida lo tin un monumento dedica na nan. E arte publico ta duna importancia na e aeropuerto di Miami pa ciudad di Doral, un interactor economico y un entrada pa e migrante nan.
OASCA, ta sumamente contento di por ta parti di e momento historico na unda e monumento lo uni Oranjestad y Doral pa semper. Locual ta haci e momento mas special ainda ta e aporte y apoyo di tur e representantenan di “sister-cities” di Doral, e trahadornan di e diferente departamentonan di e ciudad di Doral y tambe DORCAM Doral Contemporary Art Museum cu nan programanan di arte ta uni e comunidad.
Pueblo di Aruba por ta orguyoso di forma parti di un proyecto internacional cu tin un balor historico y ta unico den su concepto. Pa mas informacion tocante e proyecto por bai riba www.migrante.art


text:
ORANJESTAD: Diaranzon mainta Minister di Husticia, mr. Arthur Dowers a ricibi bishita di Conseho di Supervision di Fundacion pa Maneho di Adiccion Aruba (FMAA) representa pa Marjorie Vermeer, Antoine Lobato, Livio Hermans y Willem van der Zee. Director di e fundacion Jerehm Campbel hunto cu assistente di gerencia Yvonne Tjon Ajong tambe tabata presente.
Minister a jama bon bini na e miembronan nobo y a intercambia idea pa realisacion mas efectivo di e metanan di e fundacion. Manera ta conoci, e structura actual pa maneho di adiccion na Aruba tabata un iniciativa di ex-minister di Salubirdad. Minister Dowers,
actualmente como minister encarga cu e fundacion aki, a confirma su apoyo na e fundacion y cu hopi enthusiasmo a tuma nota di ideanan nobo pa crea mas conciensia den comunidad pa e malesa di adiccion aki.
Segun miembronan di e Conseho di Supervision, e tarea y metanan di e fundacion por wordo realisa na un forma mas efectivo si comunidad y empresanan priva haña sa y compronde tur e trabao y esfuerso cu ta wordo hasi y asina lo por duna un aporte mas grandi pa por adresa e reto aki na un miho manera. Pronto e fundacion lo presenta Minister di Husticia un plan pa hasi esaki realidad.
di Aruba ta compremeti pa apoya esnan cu kier trece un cambio den nan bida, pero esaki ta rekeri tambe un participacion activo di cada famia y comunidad en general.


text:
KRALENDIJK – Hendenan ta sklama i puntra kuantu mas mester warda promé duna atenshon na waf di “Chachacha Beach”. Hopi gritu for di diferente persona kende ta bishita waf di “Chachacha Beach” pa landa, tambe yama ”Drijvelaar”. Radio Live 99.9 FM ta na altura ku diputado James Kroon sa di e situashon i tabatin plan pa renobá e waf, sinembargo pa un òf otro motibu esaki no a tuma lugá. E situashon ta peligroso. Tin lès di landamentu pa mucha ku tambe ta tuma lugá na e waf aki. Muchanan inosente ta kore bai bin riba e waf ku tur e konsekuensianan. Adultonan mester bai ku kuidou pa no kai i lastimá kurpa. Algun persona a pidi pa publiká e situashon un bes mas, pa asina esnan konserní tuma nota ku e kos ta serio i mester hasi algu pa kita e peliger ku esaki por kousa na e waf di Chachacha Beach.
Kombinashon di potrèt ta duna un bista kon e waf ta.


text:
KRALENDIJK – Empresario i personanan ku a pèrdè trabou pa motibu di e krísis di corona, ta haña sosten finansiero durante e lunanan benidero tambe. Ta prolongá tantu e areglo di emergensia di SZW pa sosten den gastunan salarial, komo e kompensashon di EZK pa gastunan fiho di negoshi, te ku mas tardá 12 di òktober 2020.
Areglo di emergensia SZW
Pa evitá ku dunadónan di trabou ta haña nan mes obligá pa kita empleado, nan por a hasi uso kaba di e areglo di emergensia di SZW den e periodo di 13 di mart te ku 12 di yüni 2020. Empresarionan independiente òf personanan ku a pèrdè trabou pa motibu di e epidemia di corona, tambe por a bini na remarke pa e areglo aki. En konekshon ku e impakto kontinuo di e medidanan rondó di e vírùs di corona, ta prolongá e areglo aki.
Dunadónan di trabou ku ya ta hasi uso di e areglo, no mester hasi un petishon di nobo. Sí, nan mester entregá un deklarashon den kua nan ta indiká e situashon di personal sperá te ku 12 di òktober 2020. Tambe si e situashon kompará ku nan aplikashon promé no kambia, nan mester entregá e deklarashon. Despues ku unidat SZW di RCN a risibí e deklarashon i despues di a prosesá e datonan, por sigui ku prosesamentu di e siguiente pagonan.
Empresarionan independiente i èks empleado ku ta risibí e kompensashon riba nan nòmber propio, no mester entregá deklarashon. Si surgi kambio ku ta resultá den entrada atrobe pa nan, nan mester mèldu esaki na unidat SZW di RCN, meskos ku ta e kaso awor.
USIBO ta hasi un yamada na tur trahadó pa tuma bon nota di e komunikado aki. Te ta bo defensa sea bo ta den sindikato o nò. Si bo ta na kas pa motibu ku bo dunadó di trabou no tin trabou kousá pa e impakto di e coronavirus e ta risibí 80% di bo salario for di SZW pa e pasé pabo. E 20% sobrá e tin ku yega na un areglo ku bo sindikato o ku bo mes.


text:
KRALENDIJK – Resientemente komandante di brantwer Jan Janga a despedí di kuerpo di bombero Hulanda Karibense. Janga a traha 37 aña na brantwer i awor ku edat di 60 aña el a stòp. Durante e anochi unda Janga a topa ku invitadonan, el a dirigí palabra na tur presente bisando momentu ku el a kuminsá komo hefe kosnan tabata skruf. “Nos tabata traha bou di sirkunstansia ferfelu. Mi no ta kulpa gobièrnu pasobra nan no tabatin. Gobièrnu su prioridat e tempu aya tabata den otro kos mas importante, i no den seguridat. Nos a kai bou di “Veiligheid en Justitie, e momentu ei porta di Shelu a habri pa mi persona, pasobra momentu nan a pone lei mi dilanti, mi a bisa ahan, si ke p’ami kumpli ku tal kos, mi mester di sierto kos pa mi por kumpli. Mi a saka un kantidat di plan ku mi tabatin pone riba mesa. Poko despues Jair a presentá i huntu nos a inisiá diferente kurso ku hopi esfuerso i tempu, i nos a mira e resultado. 2 aña pasa nan a rekonosé e trahadónan i a entregá nan diploma.
A puntrami si mi tin plan riba papel pa sierto desaroyo di e kuerpo. Mi a habri maleta saka kos pone riba mesa. Edifisio nobo, personal, kurso pa empleado i material. A pone prioridat pa e kazèrne i a dura 2 aña promé ku el a bira realidat. Durante 2 aña ku tabata konstruí e edifisio, mi tabata kontrolá i koregí. Mester a hala atenshon di e trahadónan pa kita muraya ku no tabata korekto i mas. Tur kos mi a kontrolá. Sigur dushi tempu pa a konstruí e edifisio. Awor nan ta yamami for di Hulanda i bisa; na Boneiru tin un paleis. Hendenan ta bin for di eksterior i ta hasi yalurs ku nos tin un edifisio asina bunita ku tur fasilidat. Nan tin rason riba loke ta menshoná.
Danki na tur esnan ku nos a traha huntu e añanan ku a pasa. Danki na mi esposa Sharin pa a kompañámi 31 aña di e 37 aña ku mi a traha na brantwer, i nos konosé otro 39 aña. Niun hende no ta para ketu i realisá, orkan ta bin den direkshon di nos islanan, na lugá di kuida mi famia na kas, ta drenta outo bai EBT, sinta huntu ku Nerry Gonzales i otronan, te mardugá pa wak kiko tur ta bai hasi pa Boneiru ku pasado di orkan den serkania. Áwaseru ta kai, bos i welek, Jan ta sali kas bai atendé kos otro kaminda. Mi a hasi esaki di mi kurason, pasobra mi tabatin Boneiru na pechu. Mi ta gradisié pa a kompañámi añanan ku a transkurí. Dushi mi ta deseá nos hopi aña mas huntu. Na kompañeronan di trabou mi ta bisa; no tur bes mi por tabata dushi dushi ku tur hende. Tin bes mi mester a trapa dede chikitu pa mi por kontinuá. Tabatin momentu ku mi mester bisabo skùif poko p’ami pasa i sigui pa desaroyonan. Nos ta un di e kuerponan mas nombra den Karibe. Un kuerpo di bombero stabil i bon prepará. Nos ta bon prepará pa kualke kos ku presentá riba e isla di Boneiru. Mi ta hopi orguyoso di boso,”Janga a menshoná. El a sigui konta:”Mi a logra tur loke tabata mi deseo, i awor no por sinta 8 ora tras di kòmpiuter. Pa e motibu aki mi ta bandoná kuerpo, sinembargo mas ainda duna chèns na hóbennan pa tuma mi tarea i kontinuá. Tin 2 ta studia na Hulanda i nos tin hopi kapasidat. Koleganan boso tin kapasidat. Tin kòmpiuter den kazèrne pa asina boso hasi uso di nan. Sigui siña! Un manera ku Boneiru por bai dilanti ta si boso studia. Studia i ta íntegro. Boso tin un paleis dushi pa traha den. Danki di kurason p’ami por a traha huntu ku boso,”Janga e terminá bisando. Riba potrèt Jan para banda di esposa, i komandante general di brantwer Karibe Hulandes Albert Gieling.


text:
Notisia - Notisia
33 Notisianan
- Fecha
- Relevansha
-
Supervishon finansiero Kòrsou i Sint Maarten ta keda na vigor
E obligashonnan ku ta surgi for di e Lei di Reino di Supervishon Finansiero Kòrsou i Sint Maarten (Rft) tokante finansa públiko ...
-
Sint Maarten mester pone presupuesto na òrdu
Konseho di Minister di Reino a disidí di duna Sint Maarten un instrukshon pa pone presupuesto 2015 i e kalkulashonnan di mas aña ...
-
Kaminda maritimo rapido pa Aruba, Kòrsou i Boneiru un paso mas serka
Hulanda ta duna sosten na e inisiativa pa desaroyo di un konekson diario rapido di barko entre e tres islanan: Aruba, Kòrsou i ...
-
Den Siman di Hulanda Karibense a dediká atenshon na diferensiashon
Den e programa di mas aña di e islanan Boneiru i Saba nan a yega na akuerdo ku gobièrnu hulandes tokante, entre otro, ...
-
Sint Eustatius bou di supervishon di Reino
Sint Eustatius ta haña un instrukshon (aanwijzing) di minister Plasterk (Asuntunan Interno i Relashonnan di Reino) pa e isla ...
-
Akuerdo riba problemátika di integridat Sint Maarten
Sint Maarten i Hulanda a yega na un akuerdo riba e problemátika di integridat na Sint Maarten: e isla ta haña un kamara ...
-
Koenders: Huntu ku paisnan Karibense duna kontenido na relashonnan eksterior.
“Komo minister di Relashonnan Eksterior pa henter Reino, ami ta sostené e interèsnan di tur pais di Reino. Huntu nos ta duna ...
-
Nombramentu di komishon di evaluashon lei estatal di supervishon finansiero
Konseho di Minister di Reino, riba proposishon di Minister Plasterk di Asuntunan Interno i Relashonnan di Reino, a bai di akuerdo ...
-
Ningun buraku den penshun pa studiantenan di Hulanda Karibense
Studiantenan di Bonèiru, Sint Eustatius i Saba (BES), kendenan ta bai studia na Hulanda, den futuro ta sigui akumulá un benefisio ...
-
Minister nobo di Asuntonan Interno i Relashonnan di Reino
Dialuna 5 di november minister saliente di Asuntonan Interno i Relashonnan di Reino, señora Liesbeth Spies, a pasa su tareanan.


text: KRALENDIJK – Tur kèrstbom a kaba na Boneiru, esta e lugánan ku tabata bende e palu konosí den temporada di fin di aña. Kèrstbom òf palu di Pasku manera ta yam’é, e aña aki tabata un eksepshon, kaminda e sitionan ku tabata bende, denter di algun dia tur palu a kaba. Tantu na Kaya Finlandia na kas di Aimed Ayubi i na MAC Enterprises na Tera Kòrá tur kèrstbom a kaba. Manera tur aña, dos kònteiner di 40 pia a bini Boneiru i tur kèrstbom a kaba den un tempu rèkòrt. Kasi semper, sigur pa hopi aña, 2 pa 3 dia promé ku Pasku, un persona ainda por a kumpra kèrstbom, na e 2 lugá ku ta bende. Pa straño ku por ta, ya tur kèrstbom ta bendé. No ta sigur, sinembargo ta suponé ku e benta a bai rápido, debí ku hopi hende ku normalmente ta pasa e dianan di fiesta, Pasku i aña nobo den eksterior, e aña aki debí na e pandemia di CoViD-19 no ta bai afó. Aparte di esaki, último tempu tin hopi hende a bin biba na Boneiru, loke ta pone ku mas hende ta kumpra e palu di Pasku pa entre otro nan kas. Riba potrèt entre otro dia a kuminsá ku benta di kèrstbom, hende nan para den fila pendiente pa kumpra palu di Pasku, manera ta yama nan.


text:
KRALENDIJK – Na 2012 a kuminsá un investigashon penal di trafikashon di hende na Pachi’s Place. Na 2013 tabatin tres detenshon. Tambe e kompania ku tabata eksplotá Pachi’s Place a keda konsiderá komo sospechoso. Na 2015 e kaso a bai korte pa promé biaha.
Pa motibu ku mester a skucha testigu na Colombia, a pidi koperashon di outoridatnan di hustisia Colombiano. Na 2017 a risibí e resultadonan i esaki a duna motibu pa hasi un investigashon adishonal na Colombia. Dor di traskurso di tempu te ku aworaki i e resultado insigur ku e investigashon adishonal di Colombia a duna, Minsterio Públiko (OM) a será un akuerdo ku tur e kuater sospechosonan. Di e manera aki ku konsentimentu di tur partido, a pone un fin na e kaso penal. Relashoná ku privasidat no ta duna informashon tokante kontenido di e akuerdo. Mirando e traspaso di tempu, Korte, basá riba demanda di Ministerio Públiko mes, a deklará OM no atmisibel.